IKEA Seluruh Malaysia Akan Tutup Selama Sehari Pada Akhir Bulan Ini

Syarikat penjual perabot terkemuka Sweden, IKEA akan menutup operasi di semua cawangan seluruh Malaysia dan jualan atas talian selama satu hari pada 30 Mei 2023, Selasa minggu hadapan.

Dalam kenyataan rasminya, penutupan sementara waktu itu bagi meningkatkan sistem untuk memberi perkhidmatan yang lebih baik kepada pelanggan mereka.

Semua cawangan IKEA di seluruh Malaysia dan jualan atas talian akan kembali beroperasi semula sehari selepas itu, pada 31 Mei 2023, Rabu.

“Semasa proses naik taraf itu, anda boleh terus melayari inspirasi kelengkapan rumah di IKEA.my tetapi tidak akan dapat membuat sebarang pembayaran.

“Sentiasa kekal dikemas kini dengan berita terkini di halaman Facebook kami: IKEA Malaysia atau anda boleh e-mel ke [email protected] untuk bantuan lanjut,” petik kenyataan rasmi IKEA Malaysia.

Lokasi-lokasi IKEA yang menerima naik taraf ini adalah Damansara & Cheras (Lembah Klang), Tebrau (Johor) dan Batu Kawan (Pulau Pinang).

Jadi bagi mereka ada plan untuk membeli-belah di IKEA dalam masa terdekat, bolehlah buat perancangan lebih awal supaya aktiviti beli-belah anda tidak terganggu.


IKEA Silap Cetak Beg, Kata ‘Alamak’ Dan Jadikannya Beg Edisi Khas

Tiada syarikat atau jenama yang tidak terlepas daripada melakukan kesilapan dan jenama besar seperti IKEA juga berhadapan dengan perkara ini. Apa akan jadi sekiranya anda tersilap cetak beg yang telah dihasilkan dalam kuantiti yang banyak?

Mengikut logik bisnes, beg tersebut tidak akan dijual di pasaran dan pengilang perlu menghasilkannya semula. Tetapi tidak bagi IKEA Singapura yang merasakan ia satu pembaziran jika dibuang.

“Di IKEA, ia OK untuk buat kesilapan. Kami tersalah cetak alamat laman web kami (sepatutnya www.ikea.com.sg dan bukannya www.ikea.co.sg) pada beg re-useable KLAMBY kami. Disebabkan tujuan utama beg ini adalah re-useable, kami tidak akan buangnya. Ia limited edition dan tidak akan dijual lagi selepas ini!” tulis IKEA pada penerangan beg KLAMBY di cawangan IKEA Singapura.

Beg ini mula viral apabila pengguna Facebook bernama Alicia Cho berkongsi tentangnya di sebuah group yang merasa pelik bagaimana kesilapan seperti itu boleh terjadi. Namun, rata-rata bersetuju IKEA menangani kesilapan itu dengan cara yang sangat profesional.

Tambah lucu apabila pihak IKEA Singapura turut menambah perkataan ‘Alamak’ pada penerangan beg tersebut di showroom mereka. Beg tersebut turut dijual secara dalam talian ketika ini.

Pengajarannya? Sentiasa semak hasil kerja kita dan kadangkala ada kesalahan yang boleh ‘dimaafkan’. Dalam kes ini, IKEA Singapura bijak menukarnya menjadi satu produk yang unik.

IKEA sebelum ini dilaporkan bakal menjual produk perabot second hand dalam inisiatif mereka untuk mengurangkan pelepasan gas rumah hijau. Baca lagi pada pautan di bawah.

IKEA Mula Perkenalkan ‘Tiny House’ Dengan Harga Bawah RM200,000 Di Luar Negara

IKEA Bakal Jual Perabot ‘Second-Hand’ Tidak Lama Lagi

IKEA Tawar Kerja Kosong Dengan Gaji Hingga RM43,000 Sebulan, Berikut Adalah Syarat-Syaratnya


IKEA Supply Malaysia Akan Membuka Pusat Pengedaran Di Pulau Indah

Pengarah Urusan IKEA Supply Malaysia, Lee Bee Chin berkata pihak mereka akan membuka sebuah Pusat Pengedaran (DC) IKEA di Pulau Indah, Selangor dengan nilai pelaburan sebanyak RM 900,000,000 dan ianya telah memulakan pembinaannya itu dan dijangka akan dibuka pada September 2020 nanti.

Pemilihan lokasi pembinaannya di Selangor yang merupakan lokasi yang strategik untuk menjalankan pembekalan di rantau Asia Tenggara dan ianya juga mempunyai keluasan 95 000 meter persegi yang akan memiliki kapasiti ruang simpanan kira-kira 192 800 meter padu.

Pembukaan pusat pengedaran di Pulau Indah ini akan membantu dan memudahkan lebih ramai pelanggan di Asia Tenggara dan India untuk memiliki bekalan kelengkapan rumah yang diminati dan diidamkan.

Selain itu, pusat pengedaran ini bakal berkhidmat sebagai hub pengedaran utama bekalan ke pasaran Asia Tenggara dan India sekaligus akan memudahkan kedua-dua pasaran ini menerima dan menempah bekalan daripada IKEA.


IKEA Tawar Kerja Kosong Dengan Gaji Hingga RM43,000 Sebulan, Berikut Adalah Syarat-Syaratnya

IKEA adalah antara jenama perabot terbesar di dunia. Memiliki 276 kedai di lebih 20 negara. IKEA sering menjadi pilihan orang ramai bagi berbelanja membeli perabot rumah.

Jenama besar ini juga telah bertapak lama di Malaysia, bermula dengan kedai pertama di Bandar Utama, sebelum berpindah ke Mutiara Damansara pada 2003. Kini IKEA memiliki tiga lagi kedai yang bertapak di Cheras, Tebrau dan Batu Kawan.

Terbaharu, IKEA telah membuka satu tawaran pekerjaan sebagai pengurus dengan gaji kira-kira $ 9,150 hingga $ 14,250 sebulan (RM27,000 hingga RM43,000). Namun, sebelum anda membaca dengan lebih lanjut, jawatan ini hanya dibuka di IKEA Singapura – tetapi rakyat Malaysia juga boleh memohon.

Dalam satu kenyataan, IKEA Singapura menyatakan bahawa mereka sedang mencari seorang pengurus jualan profesional yang mampu menyokong IKEA untuk mendapat keuntungan jangka panjang dengan pengalaman lebih lima tahun.

Melalui mycareersfuture.com, IKEA Singapura menyatakan bahawa tugas seorang pengurus jualan adalah untuk mengoptimumkan penjualan, mengembangkan strategi jangka panjang, memenuhi keperluan pelanggan, dan banyak lagi.

Antara ciri-ciri penting yang diperlukan oleh IKEA Singapura adalah anda mesti mempunyai pengalaman yang luas sebagai Pengurus Jualan Kedai IKEA atau pengalaman Jualan di Pejabat Perkhidmatan serta memahami peranan dan tugas pasukan penjualan di IKEA.

Bagi yang berminat, anda boleh membuat permohonan di mycareersfuture.com, tawaran ini dibuka sehingga 25 Oktober 2020 dan sudah ada 143 permohonan yang dikemukakan.

Untuk bacaan lanjut, klik pautan di bawah.

Bekas Pekerja IKEA Ini Kongsikan Rekaan ‘Showroom’, Ini Inspirasi Untuk Dekorasi Rumah Idaman Anda

Curi Perhatian Netizen, IKEA Taiwan Perkenalkan ‘Roti Aiskrim’ Yang Mudah Didapati Di Malaysia

Gadis Ini Kongsi Menu Baharu Dan ‘Best Selling’ Yang Anda Boleh Cuba Sekarang Di IKEA


5 Cara Bina Kredibiliti Diri Di Facebook

Rata-rata hari ini semakin ramai yang menggunakan medium sosial untuk perkara-perkara kebaikan.

Malah, perkongsian santai dan pengalaman ringkas yang dilalui setiap hari membawa kepada pergaulan matang antara satu sama lain.

Selepas mengikut beberapa seminar secara online dan diskusi secara offline, saya rumuskan begini:

1. Perlu hanya ada satu sahaja profil akaun di Facebook (FB).

Ini kerana semua audien perlu dikumpulan pada satu tempat walau tujuannya berbeza.

Sebagai contoh, kita tidak mahu dikenali sebagai seorang bos di FB, maka dengan itu kita membuka satu lagi akaun hanya untuk bersosial di FB.

Tindakan ini akan mengundang 2 profil yang mempunyai kecelaruan identity. Penipuan dan pengelakkan berlaku tanpa kita sedar.

Kita mengelak untuk ketahui bagaimana identity kita yang sebenarnya, dan cuba untuk menggunakan medium FB sebagai alat untuk menutup kelemahan kita. Ini bahaya besar.

2. Perlu hanya ada satu profil sahaja walaupun kita suka berniaga.

Rata-rata peniaga dan pengusaha lebih suka membuka satu akaun lain dan menamakannya sebagai nama perniagaan seperti Azam RichCake, Siti Kedai Jam dan sebagainya. Ini sangat tidak perlu.

Medium sosial dibina untuk bersosial dalam masa sama menjana kewangan. Melihat nama dan gambar profil yang jelas menunjukkan anda seorang jurujual mendatangkan bosan kepada bakal pembeli.

Terus kekal dengan nama Azam Bin Berazam tetapi jalankanlah perniagaan dengan nisbah post 5:1. 5 posting tentang kehidupan dan 1 posting tentang perniagaan.

Profil anda akan melonjak naik dan anda akan dapat meraikan penghormatan kredibiliti dalam empayar yang anda bina sendiri.

3. Perlu hanya ada satu profil sahaja walaupun anda seorang yang dikenali.

Ini adalah kerana profil anda adalah perkenalan besar kepada bakal-bakal pengikut anda yang baru.

Membina satu lagi profil tidak akan mendatangkan faedah kerana butang Follow sudah pun tersedia untuk digunakan.

Baca: 20 Tip Menulis Status Dan Bersosial Di Media Sosial

4. Tidak perlu guna Fan Page sekiranya Profil anda sudah mempunyai pengikut yang tersendiri.

Mr. Mark Zuckerberg sendiri tidak mempunyai Fan Page dan beliau lebih suka dikenali dengan pengikutnya di Akaun Profil beliau.

Hanya klik butang follow. Kekuatan butang follow ini mempunyai aura yang tersendiri, pengikut yang sukakan posting anda akan sangat menghormati anda daripada Fan Page.

Fan Page bertindak sebagai ‘Fan’, sekiranya anda tidak menggunakan FBads, ia tidak membawa kesan maksimum. Tetapi Butang Follow bertindak sebagai ‘Follower’.

Mana yang anda mahu guna? Kaki Kipas atau pengikut? Oleh sebab itu, Instagram menggunakan butang Follow dan lihatlah bagaimana selebriti bertaraf mega tanah air menggunakan medium itu untuk menarik individu demi individu dari hari ke hari.

5. Bina kekuatan luar biasa dengan Group.

Group adalah aplikasi yang memudahkan urusan sekiranya mahu berkongsi file, dokumen dan perkongsian secara tertutup. Malah, rekod juga boleh diambil dan perkongsian boleh dimanfaatkan sebaiknya.

Sebagai contoh, satu group Travel boleh berkongsi idea itinerary dengan hanya meletakkan dokumen dalam bentuk PDF ke dalam group. Ini tidak boleh berlaku dengan menggunakan Profil sendiri atau mana-mana Fan Page.

Menarik bukan? Jadi bina pengikut setia anda dengan Aplikasi Group.

Baca: Bakal Majikan Akan Nilai Akaun Media Sosial Anda Sebelum Tawarkan Kerja

5 perkara ini nampak enteng. Tetapi adakah anda tahu di luar sana anak-anak muda sedang mula bergelar jutawan dengan menggunakan tips-tips ini.

Mereka hanya ada kurang 5,000 pengikut tetapi menjana kewangan (RM) dengan 15 kali ganda sebulan dari jumlah pengikut yang mereka ada.

Asasnya ialah bina kredibiliti di akaun sendiri dengan menulis menggunakan ejaan tepat dan penuh, beradab, memberi maklumat dan fakta serta memberi keseronokan kepada pembaca. Hasil selepas itu tuan puan nantikan, insya-Allah.

Setiap orang mendaftar dengan FB dan memaparkan profil diri masing-masing, ada yang bertindak merahsiakan identity (tidak menjadi kesalahan), ada juga yang meletakkannya sebagai public. Semuanya sangat bagus dan perlu bererti kepada pemilik akaun dan juga kepada audien.

Sekiranya anda memang suka mencari kenalan di FB, dan melihat profil itu tidak boleh dibuka bahagian ‘about’, adakah anda akan cuba menambah beliau sebagai rakan?

Jika saya, jawapannya tidak. Perlu juga beberapa bahagian untuk dikemaskini sebagai public, untuk memudahkan urusan perkenalan sebelum aktiviti ‘add-add’ dijalankan.

Tidak menjadi satu kesalahan untuk menggunakan FB sekadar berseronok dan suka-suka, ada antara kawan kita memang sukakan medium ini untuk bersama dengan rakan-rakan di alam maya. Itu pilihan mereka dan tidak menjadi satu kesalahan.

Bagi yang membina identiti untuk menjana kewangan, maka binalah empayar dengan bermulanya membina identiti yang baik dan bermaruah serta penggunaan platform untuk berkongsi ‘konten’.

Bina identiti sendiri, tidak menipu dengan meletak gambar orang lain, gambar anak, gambar suami atau isteri atau ikon atau selebriti.

Begitu juga elemen-elemen di dalam profil, binalah dengan meletakkan kehidupan yang betul dan benar. Jika mahu rahsiakan, tidak perlu menipu, hanya perlu tidak meletakkan apa-apa.

Kita punya profil, jadi kitalah yang bertanggungjawab penuh keatas maruah yang kita bina.

Jadi, guna hanya satu profil, guna nama manusia, guna gambar sendiri dan jadi diri sendiri. Kredibiliti akan terbina secara perlahan-lahan, dan kepercayaan akan menaik dengan spontan.

Kemudian, laraskan momentum, kekalkan perkongsian berasaskan konten, kalian akan membawa satu fenomena dalam empayar sendiri.

Eja dengan betul. Tulis fakta dan maklumat, kongsi perkara baik-baik dan pilih kawan untuk bina empayar. Moga-moga di sana nanti syurga pula menanti dengan pintu yang dibuka seluas-luasnya.

Khairul Hakimin. Muhammad
Bermula dengan menulis blog kuahkari(dot)com, kini Penulis Buku paling kacak di Bangi. Kahkahkah.

Baca lagi: 5 Jenis Perspektif Di Media Sosial Yang Dimiliki Rakyat Malaysia


IKEA Tebrau, Johor Akan Mula Beroperasi Pada 16 November

Gedung IKEA Tebrau, Johor Bahru secara rasminya telah diumumkan akan mula beroperasi pada 16 November 2017. Menurut Pengarah Peruncitan IKEA Asia Tenggara Mike King, gedung IKEA di Tebrau ini merupakan gedung IKEA yang pertama di buka di Selatan Semenanjung Malaysia dan merupakan gedung IKEA yang terbesar di Asia Tenggara.

IKEA Tebrau merangkumi kawasan seluas 46,713 meter persegi dan memiliki semua ciri yang ada seperti gedung IKEA lain termasuk 54 bilik pameran bagi kelengkapan rumah. Selain itu, terdapat lebih daripada 8,000 hiasan rumah rekaan Sweaden ditawarkan pada harga yang berpatutan.

Lebih menarik, gedung IKEA Tebrau ini mampu memuatkan sehingga 750 pelanggan dalam satu-satu masa dan tersedia dengan lebih daripada 1,700 parkir serta stesen mengecas kereta elektrik. Kepada pelanggan yang ingin datang ke sini, IKEA Tebrau boleh diakses menerusi Lebuhraya Pasir Gudang dan Lebuhraya Senai-Desaru.


IKEA Telah Hilang Hak Tanda Dagangan Kepada Syarikat Tempatan Di Indonesia

Syarikat perabot terkenal dari Sweden, IKEA telah hilang hak ke atas tanda dagangan (trademark) komersil mereka selepas mahkamah di Jakarta, Indonesia memutuskan IKEA adalah hak tanda dagangan kepada sebuah syarikat dari Surabaya, Indonesia dan Mahkamah Agung telah menolak rayuan pihak IKEA.

Hal ini berlaku apabila syarikat perabot tempatan Indonesia, PT Ratania Khatulistiwa telah mendaftarkan tanda dagangan mereka sebagai IKEA pada 20 Disember 2013 bagi akronim ‘Intan Khatulistiwa Esa Abadi’. Manakala, IKEA pula telah mendaftarkan tanda dagangan itu pada 9 Oktober 2006 dan 27 Oktober 2010.

Peluang baik muncul buat PT Ratania Khatulistiwa apabila mendapati tanda dagangan IKEA itu tidak digunakan secara aktif selama 3 tahun berturut-turut untuk tujuan komersial. Maka, pendaftaran tanda dagangan oleh IKEA itu boleh dipadamkan di bawah undang-undang tanda dagangan Indonesia.

Selepas PT Ratania Khatulistiwa mendaftarkan tanda dagangan mereka sebagai IKEA berdasarkan peraturan tersebut, mereka telah memfailkan kes ke atas syarikat IKEA Sweden di Mahkamah Daerah Pusat Jakarta agar pihak IKEA melepaskan tuntutan mereka terhadap tanda dagangan tersebut.

Keputusan mahkamah menyebelahi PT Ratania Khatulistiwa dan mengarahkan syarikat IKEA berhenti menggunakan nama tersebut. Disebabkan itu IKEA telah memfailkan rayuan tetapi ia telah ditolak pada Selasa lepas.

Kedai perabot IKEA seluas 35,000 meter persegi terletak di Alam Sutera ini merupakan kedai IKEA ke-364 di dunia. Jika anda dari Jakarta, anda perlu memandu selama 2 jam untuk sampai ke sana.


Iklan Celcom Sempena Hari Malaysia Ini Sangat Awesome

Ianya sebuah iklan yang sangat padu mesejnya. Kami tahu anda semua membesar dengan rakan-rakan seperti ini kan? Yang penting, cikgu mana yang tidak sayang anak murid? Setiap cikgu pasti mahu anak murid mereka membesar menjadi seorang yang bakal memberi sumbangan kepada masyarakat dan negara. Feel zaman 80an-90an pun sangat kuat dalam iklan ini. Awesome dan kudos kepada Celcom dan team production di sebalik iklan ini!


Ramai Tertarik Dengan Iklan Ini Kerana Pesanannya Yang Berbekas Di Hati

Satu organisasi yang menamakan diri mereka “Czech People in Need” telah menjalankan satu kempen pengiklanan yang berbeza dari biasa – perbezaan ketara nilai wang bagi golongan berada yang membelanjakannya untuk barangan mewah vs betapa besar nilainya bagi golongan miskin.

Kempen ini pernah menjadi bualan hangat di Eropah.

Apa pandangan anda tentang iklan ini? Mungkin ianya boleh di tiruvasi di Malaysia juga.


Iklan Genius Honda ‘Keep Up’ Buktikan Kenapa Mereka Digelar Raja Segala Pengiklanan

Honda memperkenalkan satu iklan ‘Keep Up’ yang merujuk kepada kepantasan Honda menghasilkan produk dan inovasi berterusan. Dalam masa yang sama juga, Honda cuba mencabar kepantasan membaca penonton. Mampukah anda ‘Keep Up’ dengan kepantasan Honda? Hit play and give it a go!

Honda -Keep Up
https://www.youtube.com/watch?v=5gyYgJ89zls&feature=youtu.be

Honda – Keep Up (Lebih Laju)
https://www.youtube.com/watch?v=7MJcWEeft10&feature=youtu.be


Apple iPhone Sekali Lagi ‘Dibuli’ Melalui Iklan Terbaru Google Pixel 2

Serangan demi serangan dibuat kepada Apple sepanjang 2 hari ini. Bermula dengan Samsung melalui iklan Upgrade to Galaxy, kini Google pula mengeluarkan iklan baru bersempena dengan model terbaru iaitu Google Pixel 2.

Tonton iklan ini untuk melihat bagaimana mudah dan hebatnya menggunakan Google Pixel 2 berbanding smartphone lain khususnya Apple iPhone.


Iklan Guna Kata Kunci Berkait Judi Dan Burger Di Media Sosial Curi Perhatian Netizen

Beberapa hari kebelakangan ini hangat diperkatakan di seluruh negara mengenai isu pusat judi haram yang didakwa beroperasi di sekitar kawasan Lembah Klang.

Ia susulan pendedahan mengejutkan oleh pengasas Hot Burger Malaysia, Mohd Asri atau lebih dikenali sebagai Asri Janggut mengenai perkara itu dalam video tular sejak hujung minggu lalu.

Tidak mahu ketinggalan dengan isu tersebut, salah satu laman e-dagang terbesar di Malaysia, Shopee pada semalam dilihat turut tidak mahu melepaskan peluang dan mengambil kesempatan dengan isu tular semasa itu.

Bagaimanapun, pendekatan mereka bukanlah mendedahkan kegiatan kedai judi namun mereka dilihat menggunakan kata kunci yang berkait dengan isu tersebut dalam mempromosikan produk jualan di laman mereka.

Jangan PERJUDIKAN kebersihan premis anda tanpa melakukan apa-apa 🎰. Cepat dapatkan vacuum cleaner di Shopee kerana ianya HOT selling item seperti BURGER di tepi jalan 🍔. BIL ELEKTRIK boleh BUKTIKAN betapa efisen. SERBU link ni sekarang 👮🏻♂: https://t.co/6iRxFS0iZI#ShopeeMY pic.twitter.com/dvTQKfLXU3

— Shopee Malaysia (@ShopeeMY) August 10, 2020

Antara kata kunci yang digunakan laman e-dagang itu adalah seperti perjudikan, lambang mesin slot judi, hot, burger dan bil elektrik. Apa yang menariknya, kesemua kata kunci yang digunakan dalam promosi media sosial ini dapat ditonjolkan dengan jelas apabila ia ditulis dengan huruf besar.

Walaupun tidak menyatakan dengan jelas di sebalik penggunaan kata kunci itu namun rata-rata netizen dilihat memahami jenaka dan sindiran yang cuba dilakukan pihak pemasaran e-dagang itu.

Malah sehingga artikel ini ditulis pagi ini, ciapan di laman Twitter itu sudah mendapat lebih 500 retweet dan lebih 2,000 komen di Facebook dengan rata-rata netizen dilihat memahami apa yang cuba disampaikan mereka.

pandai eh shopee https://t.co/BdzCk5EYYL

Shopee pun dah pandai menganjing ea lani HAHAHAHAH https://t.co/xcp5FubeuI

Selian Shopee, rangkaian pasaraya Econsave juga dilihat turut serta dengan kempen mereka yang tersendiri juga menggunakan kata kunci yang hampir sama dengan apa yang dilakukan oleh Shopee dalam mempromosikan produk jualan mereka melalui media sosial.

Antara kata kunci yang digunakan mereka adalah seperti mesin, kuda dan juga serbu dan juga menggunakan huruf besar untuk menonjolkan perkataan-perkataan tersebut.

MESIN ini blh bersihkan segala debu yg berada di meja ataupon segala jenis permainan termasuk permainan kanak-kanak seperti KUDA. SERBU link dibawah untuk dapatkan vacuum ini, ia tidakmembazirkan BIL ELEKTRIK anda boleh BUKA TIKAN vacuum ini!"https://t.co/MEtA7IyPUL" #Econsave pic.twitter.com/eFLrfOgseO

— Econsave (@econsavemy) August 10, 2020

Bukan sahaja iklan menggunakan kata kunci, namun filem One Two Jaga arahan Nam Ron juga dikatakan turut menerima tempias dengan isu pusat perjudian haram ketika ini. Baca mengenainya di pautan di bawah.

Kerana Kes Abang Burger, Filem One Two Jaga Kembali ‘Panas’ Di Netflix

KPD Sungai Buloh Jawab Pendedahan ‘Berani Mati’ Pemilik Hot Burger Malaysia

‘Saya Yang Buat Report Saya Pula Diancam’ – Asri Janggut Cerita Keadaannya Ketika Ini


Iklan-Iklan Vintage Ini Pasti Mengimbau Kembali Memori Zaman Kecil Anda

Ini adalah advertising material era terdahulu yang mungkin ramai sudah lupakan. Bila melihat gambar-gambar ini, teringat dahulu di kedai kopi semasa di kampung sewaktu kecil. Banyak ditampal dengan poster iklan-iklan sebegini.

Poster original iklan-iklan ini sekarang mempunyai harga. Jika dapat poster iklan Coca-Cola lama yang masih dalam keadaan baik, harganya boleh mencecah puluhan hingga ke ratusan ringgit. Kalau anda ada masa boleh ke Amcorp Mall pada hujung minggu untuk lihat peniaga menjual barang-barang vintage.

Walaupun iklan sekarang lebih gempak, tetapi iklan-iklan sebegini sentiasa ada tempat di hati saya. Ini antara iklan vintage yang dapat saya cari. Menarik dan sangat cool. Iklan Proton Iswara dah nampak macam kereta Knight Rider pula. Pada saya, iklan Vespa paling win.


Bagaimana Iklan Unik Dari Indonesia Ini Berjaya Mendapat Perhatian Dunia

Beberapa hari lalu, lintas di timeline Instagram saya satu video yang agak unik. Kisahnya berkenaan seorang wanita yang terjatuh, kemudiannya wanita berkenaan menelefon suaminya untuk minta bantuan.

Peliknya, wanita berkenaan yang berpakaian traditional Indonesia lama mempunyai iPhone (dengan casing iPhone yang awesome) dan meminta bantuan dari suaminya yang menunggang burung garuda! Yang si suami pula guna Google Maps untuk tiba ke lokasi si isteri.

I want some ice-cream now. 🍨Follow @9gag – – 📹Indoeskrim | YouTube – #9gag #perioddrama #ad #indoeskrim #tvb

A post shared by 9GAG: Go Fun The World (@9gag) on Jul 7, 2017 at 8:04pm PDT

Video yang berdurasi seminit ini sudah mempunyai 10 juta tontonan di 9gag. Kemudiannya barulah saya tahu ianya merupakan sebuah iklan aiskrim bertajuk ‘Kisah Legenda Nusantara’ untuk jenama lokal Indoeskrim dan bukannya drama sinetron. Kalau ianya cerita sinetron, saya mahu tonton kerana keunikkannya! Treatment iklan ini memang sama betul dengan drama sinetron.

Mastermind di sebalik iklan yang unik ini adalah Dimas Djayadiningrat, seorang direktor yang sudah menghasilkan banyak iklan-iklan hebat di Indonesia. Jika anda lihat karya-karya iklan Dimas yang sebelum ini, semuanya sangat awesome
dan untuk iklan aiskrim Indoeskrim ini, beliau mahu cuba sesuatu yang ‘berlainan’. Di bawah adalah iklan penuh Indoeskrim ini dan satu iklan lain yang pernah dihasilkan sebelum ini Dimas.

Dalam temubual bersama The Jakarta Post, Dimas memberitahu bahawa Indoeskrim pada mulanya mahukan iklan menggunakan set rumah moden biasa tetapi dengan pelakonnya memakai kostum sambil menunggang kuda. Namun, apbila bila dibawah kendaliannya, beliau mengubah konsep itu.

“Kita cuba untuk tricked penonton dengan memberi mereka drama di awalnya dan twist hebat di belakangnnya,” kata Dimas. Nampaknya twist itu berjaya dengan jayanya. Prop seperti iPhone, peti sejuk dan walkie-talkie adalah ideanya untuk menambahkan lagi twist dan keseronokkan iklan ini.

Berasa suting jaman dulu, pakenya kamera orang dulu, yg sebelah kiri saya jg orang dulu. . Behind the scene lg bikin iklan koplak sama @gunnarnimpuno @dennissutanto @clampinsky . 📷 @dennissutanto . #indoeskrim #tvc #dimasdjayadiningrat #filmdirector

A post shared by Dimas Djayadiningrat (@dimas.djay) on Jul 7, 2017 at 10:32am PDT

Setaun yg lalu kami berfoto dengan posisi yang sm dan saya berjanji unt memberikan yg terbaik unt anak ini. . Janji itu ga pernah berubah memang, tp dalam menjalaninya ya tau sendiri pasti jeblok kanan kiri. . Maaf ya Malya, Bapak msh bolak balik bikin salah sm kamu yg manis ini. Kata sabar yg sering Bapak ajarin jg sering lupa dan luput dr kelakuan Bapak sendiri. Mudah2an kedepan nanti janji Bapak bisa dijalanin dgn lbh baik lg. . Unt yang merayakan Idul Fitri, mohon maaf lahir bathin ya, selamat berlebaran dengan keluarga tercinta. . DimasMalya 🙋🏻💕

A post shared by Dimas Djayadiningrat (@dimas.djay) on Jun 25, 2017 at 5:06am PDT

Dimas mengambil serious produksi iklan ini. Beliau tidak mahu menggunakan kamera berkualiti tinggi tetapi cuma DV Cam yang biasa digunakan kebanyakkan rancangan sinetron di Indonesia dan mahukan pelakonnya berlakon sama seperti watak sinetron. Sehingga ke proses dubbing suara pun Dimas mahu sama seperti siri sinetron.

Tambah direktor berusia 43 tahun itu, beliau sangat sukakan sejarah dan iklannya ini tidak berniat pun mempermainkan sejarah purba Indonesia.Malah menurut Dimas, iklan ini juga sangat dekat dengan kehidupan masyarakat Indonesia. “Saya tahu budaya kami seperti ini. Sekiranya dicampurkan elemen kehidupan harian dalam masyarakat hari ini ditambah dengan kostum,editing dan komedi, ternyata lebih fun bukan?” tambah Dimas.

Nyata iklan aiskrim ini mendapat perhatian dunia bukan sahaja hanya di Indonesia. Percaturan Dimas kali ini berjaya dan Indoeskrim pasti mendapat tempahan dari seluruh dunia ketika ini. Kudos Dimas dan team! Sekarang kita semua ada masalah. Masalahnya; mana nak beli casing iPhone dalam iklan ini?

Aduh My Lope telfone terus… apakah bocah bocahku bertengkar dan perlu @indoeskrim #nusantara lagi? #indoeskrim #handphonecaselegend #propfromshoot

A post shared by Axton Salim (@ax_2479) on Jul 9, 2017 at 9:03pm PDT


Iklan Indoeskrim Kembali Lagi Dengan Memperkenalkan ‘Cawan Raja Nusa’

Heboh beberapa bulan yang lepas selepas sebuah iklan ‘aneh’ yang berasal dari Indonesia hadir dengan gimik iklan yang menarik perhatian ramai. Membawakan konsep cerita dongeng dalam mempromosikan ais-krim, jenama ini berjaya menarik perhatian ramai bukan sahaja buat penduduk Indonesia, malah hampir satu dunia.

Pada kali ini, jenama ini hadir dengan video terbaru dengan memperkenalkan ‘Cawan Raja Nusa’ dimana Raja Nusantara akan cuba ‘mempromosikan’ Indoeskrim kepada penonton. Mungkin sedikit aneh berbanding iklan yang sering kita lihat, namun idea kreatif dalam menjayakan jenama ais-krim sehingga tular ini sesuatu yang wajar diberi pujian. Anda boleh ikuti dengan lebih lanjut mengenai idea disebalik iklan tular Indoeskrim ini di sini.


5 Cara Dapatkan Diskaun Semasa Travel Dan Membeli Belah Di Korea Selatan

Kami kongsikan beberapa teknik rahsia yang kami pelajari daripada pengalaman menguruskan pelanggan sebelum ini.Team kami, Muslimtravelbug telah uruskan pelbagai jenis customer sejak 2012.

Tak kiralah pakej bajet atau vip, kami perasan satu perkara. Orang Malaysia memang handal minta diskaun.

Tapi teknik bagaimana yang sesuai diaplikasikan kepada orang Korea? Kami kongsikan beberapa teknik yang customer sebelum ini sendiri buat dan berjaya.

Teknik ini sesuai digunakan di Dongdaemun atau kedai-kedai kecil sahaja. Tidak boleh digunakan di Mall Korea. Malu kita kang ajar benda bukan-bukan. Hehe.

1. PANGGIL AJOSSI/AJUMMA DENGAN PENUH MANJA

Bayangkan anda si anak kecil yang minta aiskrim daripada ibu bapa. Teknik ini bukan sekali dua, tetapi beratus kali digunakan oleh customer berumur pertengahan yang datang ke Korea bersama kami.

Kebanyakkan orang Korea lembut hati apabila minta diskaun dengan cara ini. Ada pelanggan yang tak nak balik jika tak dapat diskaun, terus dikacau dan dipanggil dengan manja pakcik Korea tu. Akhirnya dapat beli suit kerja untuk suami dengan potongan harga 50% di Dongdaemun.

Awas! Teknik ini mungkin berkesan untuk ajossi dan ajumma sahaja.

KAKA JUSEYO (please give me a discount). Ayat keramat yang boleh digunakan untuk selamatkan belanjawan kita di Korea. Ilmu ini diturunkan oleh guru-guru Korea kami semasa belajar bahasa korea level 1.

Caranya mudah, tunjuk barang yang anda nak. Tanyakan dalam English dan selepas dia bagi harga, terus gunakan ayat KAKA JUSEYO sehingga dapat diskaun.

Kalau tak minta dan tak try, macamana nak dapat diskaun kan?

Duit ringgit lazimnya tidak diterima tetapi terdapat beberapa kedai yang boleh mempertimbangkan penggunaan ringgit Malaysia seperti kedai dompet ikan belut di Iteawon dan kedai kain silk di Dongdaemun.

Kami dah kira, memang dapat jimat banyak. Tetapi masalahnya kedai ini saja yang terima.

Kebanyakkan kedai lain menerima USD, anda boleh memainkan peranan dengan menggunakan USD dan bandingkan harga USD/KRW tersebut.

Jika anda beli USD tersebut tepat pada waktu, sebenarnya anda telah membeli barangan di Korea lebih murah daripada sepatutnya. Tetapi cara ini rumit dan memerlukan sedikit pemahaman dan kira-kira.

Baca: Ini Caranya Saya Dapatkan ‘Tour Guide’ Percuma Semasa Travel Di Seoul, Korea

Like a bos. Anda tunjuk saja dan kami uruskan. Kebanyakkan customer giveup dan serahkan kepada kami dalam sesi berunding harga. Guide-guide kami boleh berbahasa Korea dengan baik dan akan berunding untuk dapatkan harga terbaik untuk anda.

Sepanjang menguruskan pelanggan, kejadian ini berlaku sekali sahaja. Rasanya semua sedia maklum orang Korea lemah kepada tradisi melutut dan merayu. Macam dalam drama Korea tu.

Ada pelanggan kami sekali pernah try & error benda ni. Dia beli 7 pasang baju di Dongdaemun dan nak minta diskaun lebih daripada apa yang sepatutnya. Bagi kami sebenarnya harga tu dah murah tetapi akak ni terus dan terus sehingga dia duduk dan merayu pegang kaki secara manja.

Situasi waktu tu sebenarnya dalam keadaan gelak-gelak dengan makcik korea tu. nothing serious. Tapi kami dapat lihat teknik rare ini berjaya. Tapi berani ke nak buat? hehe Sebab tu kami namanya sebagai teknik terakhir.

Pernah ada pengalaman dapat potongan harga gila-gila? Kongsikan bersama kami.

Baca lagi: Menetap Lebih 7 Tahun Di Seoul, Lelaki Ini Berkongsi 7 ‘Survival Tips’ Ke Korea Selatan


Iklan Ini Papar Realiti Di Sebalik Telefon Pintar Yang Membunuh Hubungan Sesama Manusia

Sejak terlahirnya telefon pintar, dunia telah melalui perubahan yang besar sejak itu. Dari anak muda sehinggalah ke orang dewasa, semuanya memiliki telefon bimbit.

Tujuan asalnya mudah, untuk menghubungkan yang jauh dan mendekatkan yang rapat.

Tetapi, realitinya jelas sekali berubah sejak teknologi telah memakan perubahan zaman. Telefon bimbit dilihat telah mengambil hampir separuh daripada hidup manusia.

Daripada tujuan untuk menghubungkan yang jauh, telefon bimbit sebenarnya secara perlahan telah menjauhkan yang dekat.

Terdapat iklan yang dilancarkan pada 2015 yang menggambarkan realiti kesakitan yang melanda masyarakat kini yang dipanggil antisosial.

Kempen itu cuba untuk mengatasi dan membawa mata manusia kepada persoalan asas ; bagaimana telefon bimbit telah menjauhkan kita dengan mereka yang dekat?

Iklan tersebut jelas menggambarkan bagaimana seorang ahli keluarga yang disekat dengan dinding telefon pintar ; seperti ibu yang melayari internet dan mengabaikan anak perempuannya, seorang ayah yang menonton klip video dan tidak mempedulikan apa yang dilakukan oleh anaknya, dan seorang isteri menghantar mesej kepada seseorang sambil suaminya sedang terbaring di sebelah.

Iklan ini kuat dan jelas bahawa betapa telefon sedikit demi sedikit telah mengambil hubungan kita dengan mereka yang dekat dalam kita sedang merapatkan hubungan dengan yang jauh.

Lebih kuat lagi mesej iklan ini apabila mereka menggunakan kata-kata seperti ‘Semakin anda cuba berhubung, semakin kurang anda menghubung’.

Dr. Daniūnaitė, ahli Psikologi dan Psikoterapi yang mengkaji tingkah laku kognitif dan kesedaran seseorang manusia menjelaskan bahawa 28% penduduk dunia ketagih dengan permainan video – termasuk permainan yang dimainkan di telefon bimbit atau tablet.

Permainan video dilihat bertindak seperti dadah di mana ia akan mengaktifkan sistem dopamin manusia – kita mendapat ganjaran dengan hanya usaha yang sedikit, satu sistem yang sama seperti dadah.

Secara dasarnya, beliau ingin menekankan bahawa telefon bimbit tidak mempunyai apa-apa masalah, tetapi isi kandungan telefon tersebut yang menjerumuskan kepada masalah yang lebih besar.

Ketagihan kepada telefon bimbit juga mampu untuk memberi kesan kepada emosi manusia. Seseorang itu cenderung untuk marah bahkan mereka akan bertindak agresif dengan sesuatu perkara.

Secara statistiknya, pengguna telefon pintar akan menghabiskan kira-kira 5 jam sehari. Daripada purata 16 jam kita berjaga, hampir sepertiga masa itu kita habiskan dengan telefon bimbit.

Masa terbuang ini sepatutnya digunakan secara baik untuk berinteraksi dengan mereka yang terdekat. Mendengar setiap masalah mereka atau meluangkan lebih masa untuk mereka.

Ya, sememangnya yang jauh juga kita perlu luangkan masa. Tetapi jika kita mementingkan yang jauh dan meninggalkan yang dekat. Kita tidak bertindak adil kepada sistem sosial kita sendiri.

Ini Respon Netizen Apabila Pihak Polis Dibenarkan ‘Check’ Telefon Pintar Orang Awam

5 Telefon Pintar Berbaloi Dimiliki Sempena Jualan 11.11 Lazada

Huawei Singapura Kecoh Promosi Telefon Pintar RM162 ‘Habis’ Sebelum Kedai Dibuka


Iklan Kemerdekaan GM Klang Bawakan Mesej Perpaduan Dengan Gaya Yang ‘Fun’

Sebut sahaja iklan melibatkan kemerdakaan sudah pastinya tema perpaduan antara yang bakal disisipkan. Kali ini, GM Klang membawakan kehidupan seorang individu bernama Ahmad yang menjalankan tugas beliau sebagai penghantar barang. Ketiadaan rakan sekerjanya telah mendesak Ahmad untuk bekerja keseorangan pada haritu tersebut namun dengan kehadiran ‘rakan barunya’ semuanya menjadi mudah.


Iklan Ini Nampak Biasa Sahaja Tetapi Semuanya Berubah Selepas Keretapi Tiba

Kaedah iklan sebegini telah mendapat perhatian orang ramai kerana ia menggabungkan motion sensors dan video billboards. Setiap kali keretapi tiba di stesen tersebut, video billboards akan berinteraksi apabila sensors dapat mengesan pergerakan keretapi tersebut.

Kali ini sebuah badan kebajikan di Sweden telah menggunakan teknologi yang sama untuk satu iklan baru yang lebih memberi kesan mendalam kepada orang yang melihatnya. Tujuannya adalah untuk meningkatkan kesedaran orang ramai tentang masalah yang dihadapi oleh rakyat Sweden.

Saksikan reaksi mereka ketika melihat iklan yang nampak biasa-biasa sahaja ini. Mungkin anda juga akan beri respon yang sama apabila melihatnya:

Ada sesetengah orang mempersoalkan moral disebalik iklan ini. Seseorang sepatutnya mempunyai rasa compassion dan jujur dalam perihal membantu orang lain untuk kebajikan, ia bukan atas dasar terkejut dan rasa bersalah semata-mata.

Usaha The Swedish Childhood Cancer Foundation


9 Tip ‘Speed Reading’. Iklan Komersil Ini Buat Anda Membaca Lebih Pantas Tanpa Anda Sedari

Kebanyakan orang membaca pada kadar 250 perkataan per minit secara purata. Ini bermaksud satu muka surat dibaca dalam tempoh 1 hingga 2 minit. Bayangkan jika anda dapat lipat kali ganda kepantasan membaca hingga 500 perkataan per minit. Pastinya anda akan mempunyai lebih banyak masa untuk tugasan lain. Sebenarnya kita boleh membaca dengan laju. Tak percaya? Uji diri anda dengan menonton ini:

Adakah anda berjaya membacanya dengan lancar? Adakah anda faham apa yang dibaca sebentar tadi?

Menarik keupayaan membaca kita. Kita boleh membaca dengan laju tetapi ia memerlukan latihan dan membentuk kemahiran ‘speed reading’

Ini 7 tip untuk menambahbaik bacaan pantas anda berdasarkan pengalaman pengamal ‘speed reading’, Scott Young:

Mata tidak sentiasa tetap ke arah satu tempat sahaja. Mata akan selalu lari dari fokus untuk kumpul lebih banyak maklumat. Itu adalah satu reaksi normal. Penyelesaiannya ialah menggunakan penunjuk seperti jari, gerakkan ia di bawah ayat semasa anda membaca. Apabila anda sudah biasa sebegitu, anda akan dapat membaca lebih efektif aka pantas.

2. Baca pantas berkait dengan kawalan, bukan kepantasan

Bacaan pantas adalah tentang mengawal kadar pembacaan, ia bukan semata-mata tentang kepantasan. Itu bermakna kemahiran ini tidak menjejaskan kefahaman isi bacaan. Analoginya seperti pemandu kereta lumba, kelajuan itu penting tetapi yang lebih penting adalah menyesuaikan kelajuan mengikut keadaan jalan. Kemahiran mengawal kelajuan bacaan akan buat anda menjadi lebih efektif membaca berbanding hanya membaca sepintas lalu ayat-ayat. Kelajuan ini boleh dikawal dengan gerakan penunjuk jari, jika jari makin laju, makin lajulah anda membacanya.

Apabila orang mula belajar membaca, dia akan sebut setiap perkataan dengan kuat. Jadi sudah terbiasa dengan cara tersebut. Apabila makin pandai membaca, kita akan mula menyebut perkataan-perkataan yang di baca dalam pemikiran kita. Bacaan seperti itu baik untuk membantu kita memahami dan mengikuti naratif cerita tetapi ia akan melambatkan kita membaca. Jadi, cara atasinya ialah cuba melatih diri dengan menggerakan penunjuk dengan lebih pantas berbanding anda menyebut perkataan di dalam kepala anda. Lambat-laun ia akan mengurangkan habit membaca dalam kepala.

Bacaan pasif ialah membaca sahaja dengan meletakkan harapan buku itu mengajar kita. Berbeza dengan bacaan aktif, pembaca perlu rasa lebih ingin tahu. Sebelum mula membaca, soal apa yang anda harapkan dari buku tersebut. Ini akan membantu otak anda untuk mengenalpasti maklumat yang relevan dengan lebih cepat. Bacaan aktif juga bermaksud berhenti sejenak untuk fikir apa yang anda baca. Ia berlaku apabila anda menemui sesuatu yang menarik, luang masa untuk refleksi atau mengambil nota dari informasi tersebut. Ini akan buat anda menjadi lebih ingat dan bermakna apa yang anda baca itu.

5. Tahu bila perlu perlahankan kelajuaan bacaan

Anda boleh baca laju di kawasan ayat-ayat yang tidak memiliki kepadatan informasi. Anda perlu perlahankan kelajuan bacaan apabila berada di kawasan yang banyak informasi penting. Teknik ini akan buat pembaca laju tidak muda lupa dengan apa yang dibacanya. Analoginya seperti ini: ketika memandu di jalan lurus, anda boleh guna kelajuan yang sama tetapi apabila sampai di jalan berliku, anda perlu mengurangkan kelajuan demi keselamatan. Ini menunjukkan bacaan pantas bukan sekadar skimming dan baca. Ia melibatkan skimming, baca tanpa bunyi, selalu membaca, baca, baca perlahan dan laju apabila perlu.

Bahan bacaan perlu dijadikan menarik agar kita kekal fokus dan rasa membacanya hingga habis. Ia bermula saat kita memilih buku terutama buku-buku akademik yang mungkin kurang digemari sesetengah orang. Tukar perspektif ini” “Alamak! Benda yang tak best ini perlu dibaca,” kepada ini: “Apakah yang akan saya dapat dari buku ini, jika saya positif dengannya.” Ini penting kerana fokus akan mempengaruhi kelancaran bacaan anda. Jika buku itu tidak menarik, anda perlu lakukan letak sedikit usaha untuk jadikannya lebih menarik di minda anda.

7. Kadar pembacaan terhasil dari latihan, bukan kelahiran

Teknik terbaik untuk ‘speed reading’ ialah baca lebih banyak untuk baca lebih pantas. Apabila anda mengamalkan satu buku satu minggu, ia akan menambahbaik kadar bacaan anda. Sekiranya anda membaca buku bukan bahasa ibunda anda, sediakan kamus atau Google maksudnya jika kerap menjumpai perkataan yang sama. Cari makna dan fahaminya. Kekerapan membaca juga akan membentuk satu rasa intuisi dalam diri anda. Ia akan memudahkan anda untuk mengenalpasti dan mengatur kelajuan sama ada ia novel atau buku akademik. Bagi anda yang baru mula untuk ‘speed reading’ disarankan amalkan latihan membaca yang melibatkan teknik-teknik yang telah diterangkan tadi. Ia boleh membantu meningkatkan kadar kepantasan bacaan anda/

Tip ke-8 BONUS: Uji kadar ‘speed reading’ anda

1. Tetapkan masa 1 minit
2. Tanda baris permulaan bacaan
3. Mula membaca dan berhenti apabila masa tamat
4. Tanda baris penamat bacaan
5. Kira bilangan baris yang telah dibaca (A)
6. Kira bilangan perkataan setiap baris (B)
7. Formula: A x B = perkataan per minit

Dan tip ke-9 ini sangat penting: Baca The Vocket sebagai medium sumber bacaan harian anda! :)

Ini kerana bahan bacaan di The Vocket sarat dengan informasi berguna dan positif. Malah, walaupun penggunaan ayat panjang tetapi ia mudah difahami. Maka, jangan berhenti membaca. Kuasai ‘speed reading’ dan anda akan ada lebih masa untuk perkara lain. Bersama The Vocket!

Kongsikan dengan kami di ruangan komen atau media sosial jika anda pengamal ‘speed reading’ atau mahu amalkan bacaan pantas ini.

LIKE dan FOLLOW Vocket di Facebook serta Instagram


3 Iklan Yang Membuat Anda Tak Tahan Mencari Mac & Cheese

Kami terhibur menonton 3 iklan dari Kraft ini. Bukan sahaja kerana Mac & Cheese yang nampak sedap, tetapi juga kerana aksi nakal orang-orang dewasa ini. Aksi mereka buat saya tertanya, sedap ke Mac & Cheese ni?

Kisah nenek yang mahu menjadi kanak-kanak semula

Dan ini yang paling nakal, kisah ibu tak tahan

Rasa macam nak cari makaroni dan cheese pula. Slurppp.

BACA JUGA: Reaksi Dramatik 6 Orang Yang Pertama Kali Merasai Nutella


Iklan Yang Dilancarkan Oleh Organisasi Yahudi Ini Sangat Mengejutkan

Di Bostan, Amerika Syarikat, iklan bertajuk ‘One Word’ yang dipamerkan pada sistem kerataapi bawah tanah sangat mengejutkan. Iklan ini dilancarkan oleh ‘Ads Angainst Apartheid’ (AAA) bertujuan mempersoalkan dan menyedarkan tentang kekejaman Israel dalam isu keamanan timur tengah.

Iklan ini telah menjadi tajuk utama di akhbar-akhbar utama Palestin dan Israel. Chadi Salamoun, Presiden kepada organisasi AAA menyatakan:

“Iklan ini berdasarkan fakta dan disokong oleh organisasi hak asasi manusia yang berwibawa dan pertubuhan-pertubuhan antarabangsa, termasuk Pertubuhan Bangsa-Bangsa Bersatu,” kata Chadi Salamoun, Presiden AAA, yang menambah bahawa “jika iklan ini mengejutkan, itu kerana realitinya adalah mengejutkan. ”

Richard Colbath-Hess, ahli fakulti Universiti Massachusetts Yahudi-Amerika, dan pengasas bersama AAA, menyatakan bahawa “wang cukai Amerika membantu kerajaan Israel mengekalkan penjajahan tentera yang amat kejam dan telah menafikan hak asasi rakyat Palestin selama beberapa dekad. Iklan ini menunjukkan penjajahan Israel dan apartheid benar-benar kelihatan dan adalah penting untuk rakyat Amerika mengetahui.”

Organisasi AAA merancang untuk memperluaskan kempem di bandar-bandar lain seluruh Amerika.


Lelaki Ini Berikan 7 Sebab Beliau Membela Iklan Qu Puteh Di AJL 29. Kami Setuju #4

Nota Editor : Pandangan ini asalnya di kongsikan di fb wall Dr Rem Dambul, seorang pensyarah di Universiti Malaysia Sabah. Kami kongsikan semula di sini dengan harapan ia juga akan memberi manfaat untuk anda.

1. Baik, sebelum saya dituduh pencacai Qu Puteh dan penyokong tegar Dato’ Vida; let’s make few things clear. Supaya tiada yang salah faham dengan entri ini.

Saya tidak berminat mahu putihkan kulit sebab saya memang sudah semulajadi putih. Maklum saja, anak jati pergunungan Nabalu yang bercuaca dingin. Saya juga menyanggah falsafah dasar kecantikan produk Vida; yang seolah-olah mahu mengindoktrinasi manusia supaya percaya totok-totok bahawa – cantik itu putih; putih itu cantik.

Physical beauty is a natural quality. It comes in many different colours, shapes and forms. Jangan termakan propaganda massa. Kita berhak mendefinisikan sendiri di mana dan apa cantiknya seorang manusia.

2. Saya juga setuju bahawa iklan Qu Puteh dalam AJL 2015 memang melampau-lampau. Sebelum itu, lebih baik saya mengaku. Kali terakhir saya menonton AJL adalah 16 tahun dulu, bila Siti menang buat pertama kali dengan lagu Jerat Percintaan.

Itulah yang terakhir, sebelum minat muzik saya mula tumbuh di ranah yang lain. Bukan saya anti muzik Malaysia. But I just don’t feel like wanting to watch AJL. Sebab citarasa personal saya tidak lagi ditawarkan dalam genre-genre yang dilambakkan di situ.

Hebat strategi pemasaran Qu Puteh, kan. Yang tidak tonton AJL pun boleh tahu! Sebab sudah terlalu kecoh di media sosial. Sampai kita pun naik curious; dan mula menerawang dalam Google dan YouTube. Itulah kelebihan teknologi digital pada zaman siber. Segala peristiwa yang telah berlalu, akan terawet di hujung jari. Dan boleh diulang semula bila-bila.

3. Saya tidak tau salah siapa; TV3 atau Dato’ Vida. Tapi sepatutnya iklan tajaan Qu Puteh itu boleh diadun secara organik dalam AJL. TV3 could have made it more natural and blending well with the performances. Bukan ditempek-tempek semberono begitu, macam anak teruna tua tak laku-laku yang terlalu desperado mau menjual diri.

Dari segi ini, saya memang setuju kalau Qu Puteh dan produksi AJL dibelasah secara bergotong royong. For many, AJL is one of the most anticipated musical events of the year. Sadly, TV3 destroyed ‘the good feeling’ mercilessly with all those over-dosed lousy and tasteless commercials. Kemaruk sangat dengan duit sponsor, sampai citra infotainment sekeluarga diracun tanpa sikit pun simpati. Menerusi belitan propaganda paling beronar i.e. ‘putih-itu-cantik-abadi’.

Begini. Berpada-padalah juga bila mengutuk Primadona Vida a.k.a Dato’ Dr. Hajjah Hasmiza Othman. If you hate her products because of the annoying image portrayal; that is your right and choice. But please, draw the line. Jangan sampai setiap hal jadi sasaran. Don’t judge Dato’ Vida as a person. Hingga rupa fizikal dan mekap dia pun dijadikan bahan cemuh yang laris.

4. Nobody is perfect. Ya, tiada siapa yang maksum dari cacat-cela. Bila meluat, memang kita mengutuk. Itu tabii biasa seorang manusia. Saya pun selalu juga begitu. Tapi kita perlu saling ingat mengingatkan untuk buat refleksi. Janganlah buruk yang satu, ditokoktambah bertele-tele. Where credit is due, be generous enough to give.

Ramai yang mengutuk sakan itu: kamu tahukah siapa sebenarnya Dato’ Vida? Dia seorang usahawan wanita Melayu yang berstatus jutawan. Empat katakunci di situ: ‘usahawan’, ‘jutawan’, ‘wanita’ dan ‘Melayu’ – ini sangat-sangat jarang boleh berpadu dalam satu frasa. That alone implies that she is one special and extraordinary lady!

Dia juga wanita yang pernah jadi ibu tunggal bertahun-tahun (sebelum berkahwin semula). Begitu gigih membesarkan anak-anak tanpa keluh kesah. In August 2013, two of her sons were killed in a tragic fire at her very own home. Bayangkan dugaan yang begitu berat! But she faced the tragedy with her typical iron-lady heart. Tabah, redha dan terus berjuang ke hadapan. Isn’t that inspiring?

Syarikat dia, Vida Beauty Sdn Bhd beroperasi pada skala mega. Bukan saja online, tetapi juga on the real ground. Dia menggaji lebih seratus pekerja, merangkumi pelbagai hierarki jawatan. Dari kolar putih (pegawai pemasaran, penyelidik di makmal, etc) sampailah ke kolar biru (pekerja kilang, pemandu lori, etc). Bayangkan berapa ratus orang yang berjaya membina kerjaya hasil dayausaha seorang wanita bernama Dato’ Vida ini!

Itu baru pekerja sendiri. Bagaimana pula dengan ratusan (mungkin ribuan?) orang lagi pada rangkai hiliran yang secara tidak langsung mendapat pekerjaan kerana produk Vida Beauty? Para stokis, pengedar, penjual sambilan, pereka iklan, model, etc. Kamu yang mengutuk Dato’ Vida siang dan malam: berapa ramai umat manusia lain yang kamu telah tolong dengan memberi mereka sumber rezeki? Berapa banyak kitar fiskal yang telah kamu suntik ke dalam aliran ekonomi Malaysia bagi mengukuhkan tabungan negara?

5. Chef Wan pun bukan main tumpang sepiring. Mengutuk Qu Puteh sampai tak ingat dunia. Ok, itu memang hak peribadi dia atas nama kebebasan bersuara.

Tapi isu saya, kalau berahi sangat mau kutuk pun, jangan lupa tengok cermin. Kau meluat tengok Dato’ Vida ‘menjual diri’ dengan berlebih-lebihan di AJL. Tapi kau juga menjual perkahwinan anak sendiri untuk ditonton oleh manusia seluruh dunia. Sampai momen-momen yang sangat personal pun kau jaja untuk tayangan komersial.

Honestly, I have nothing against his decision. In fact, I did watch the wedding on ASTRO and quite enjoyed it. Tapi poin saya, kenapa Chef Wan jengkel propah tersangat-sangat bila tengok Datuk Vida dengan Qu Putehnya? At least Dato’ Vida hanya buat promosi arusperdana di TV untuk produk awam yang diusahakan di kilang. Bukan macam Dato’ Wan; mengkomersialkan dalam siaran media untuk produk peribadi yang dihasilkan oleh kelamin sendiri.

6. Ok, enough of the let-bash-qu-puteh extravaganza. Each one of us has one life of our own. Let’s live it to the fullest. For now, we should leave Dato’ Dr. Hajjah Hasmiza Othman alone – and let her doing what she is best at. So that we also can focus on doing our own thing.

Pernah dengar atau tahu pasal ‘mentaliti ketam’? Ini tentang sekumpulan ketam di dalam sebuah bekas; saling menarik kaki ketam lain yang mahu memanjat keluar. Hingga akhirnya tidak ada seekor pun yang berjaya lepas dan bebas.

Itulah mentaliti bumiputera dalam perniagaan; kata seorang kawan yang mengkaji bidang keusahawanan komparatif. BUKAN saya yang kata ya! Sebab itu ramai bumiputera tidak reti-reti maju dalam meniaga. Kalau ada pun yang maju, majoriti terpaksa bergantung pada intervensi gomen. Sebab mau mengharapkan sokongan sesama sendiri, haram sampai papa kedana pun tiada siapa mau tolong.

7. Think of this. Kalau Dato’ Vida itu beretnik Cina; kamu rasa masyarakat sebangsanya akan mengutuk dia bertalu-talu, siang dan malam, hanya kerana iklan produk yang geli-geleman itu? I don’t know. This is purely hypothetical.

But what I know, I have never seen Malaysian Chinese form a collective force trying to pull down (with severe mocking) one of their millionaires for petty reasons. At least not in public, with this kind of magnitude and intensity. Ini hanya berlaku dalam kalangan bumiputera. Dulu Kak Ton Comel-Tak kena bertali-tali. Lepas itu, Alif Terlajak-Laris diuli-giling. Sekarang ini pula giliran Datuk Vida Qu-Puteh ditubi bertalu-talu.

Bumiputera yang mampu maju dalam industri komersial terlalu sedikit, relatif kepada pencapaian bangsa lain. Sebab ranjau di depan tersangat gadang. Berapa kerat yang benar-benar berhati kuat dan berkulit tebal; serta mampu melawan serangan mentaliti ketam yang sangat brutal dari bangsanya sendiri?

Nota tambahan editor : Berikut pula adalah pandangan Dato Ramli MS di fb wall beliau


Iklan Raya BoBoiBoy & Mechamato Berjaya Raih 20 Juta Tontonan Dalam Tempoh 24 Jam

Tahun ini kita dipersembahkan dengan sejumlah video iklan yang cukup hebat bersempena sambutan Hari Raya yang bakal menjelma. Dengan ini, syarikat animasi tempatan iaitu Monsta juga tidak terkecuali untuk menyajikan video khas mereka buat peminatnya.

Iklan raya Monsta kali ini nampaknya menjadi trending lagi pada tahun ini apabila tular di media sosial selepas meraih 20 juta tontonan dalam tempoh 24 jam selepas dimuat naik menerusi pelbagai platform digital Monsta seperti YouTube, Facebook, Instagram, Twitter dan TikTok.

Menurut kenyataan Monsta, ‘Temani Raya’ merupakan edisi ke-empat rantaian iklan raya Monsta selepas ‘Kebenaran Raya’ pada tahun 2019, ‘Memori Eudifitri’ pada 2021 dan ‘Kembali Aidilfitri’ pada tahun lepas yang meraih 48 juta tontonan di saluran YouTube Monsta.

Malah, hashtag #TemaniRaya, #Boboiboy, #Mechamato dan #Pian menjadi trending di laman media sosial Twitter di Malaysia dan Indonesia sejurus selepas kemunculan iklan tersebut.

Menurut Monsta, bertemakan ‘Temani Raya’, iklan raya tersebut membawakan kisah Amato dan anaknya Oboi (Boboiboy) pergi mengunjungi sahabat baiknya Pian yang kesepian menyambut hari raya keseorangan.

Kenyataan itu memaklumkan rata-rata komen menunjukkan rasa teruja penonton apabial dapat melihat watak Pian yang tidak asing daripada siri animasi Mechamato.

Berdasarkan semakan terbaharu, video raya Monsta sudah menduduki posisi ke-dua di YouTube Trending dalam tempoh 24 jam. Malah, video menerima komen yang positif daripada para peminat yang berpuas hati dengan jalan cerita dan juga animasi yang berkualiti.

Menurut CEO Monsta, Nizam Abd Razak, sudah menjadi tradisi buat Monsta menghasilkan animasi khas setiap sambutan Hari Raya.

Ujar beliau lagi, bermula dari ‘Kebenaran Raya’ sehingga ke ‘Temani Raya sememangnya mengambil masa dan kos yang tinggi. Namun ini dikira sebagai hadiah buat para peminat di luar sana.

Sementara itu, Pengarah Pemasaran Monsta, Faiz Zainal Abidin berkata ini adalah bingkisan istimewa daripada Monsta buat peminat dan penonton yang sentiasa memberikan sokongan padu kepada Monsta selama ini.

Malah, sesiapa yang menonton filem Mechamato Movie pasti dapat merasa kaitan iklan raya Monsta ‘Temani Raya’ dengan elemen terdapat dalam filem tersebut seperti bangunan Mercu Destar, watak Maskmana dan Kapal Angkasa Wau Bulan yang digunakan oleh animasi Papa Zola.


Lihat ‘Janji Amin’ Iklan Raya DBKL Yang Menyentuh Perasaan

Boleh kata ini antara iklan raya paling ramai boleh relate. Rasanya sekali dalam seumur hidup, pasti kita pernah merasa perasaan beraya di perantauan kerana tidak dapat cuti atas faktor kerja.

Amin (Shafie Naswip) Lakonan Shafie Naswip dan Khatijah Tan dalam iklan ini sangat baik hingga terkesan di hati. Jalan ceritanya pun mudah sahaja. Si emak menantikan anak kesayangannya pulang berhari raya tetapi si anak gagal pulang atas kekangan tanggungjawab kerja.

Syabas untuk Dewan Bandaraya Kuala Lumpur. Bandar raya, memang setiap hari hari raya. Boleh kongsi kisah beraya di tempat kerja di ruangan komen.


Iklan Raya Digi ‘Hero Realiti’ Buat Netizen Sebak

Memang dekat-dekat raya ini, media sosial biasanya akan dibanjiri dengan pelbagai video iklan hari raya yang best. Macam-macam versi iklan kita boleh lihat dan semuanya kreatif belaka.

Tapi kami di VOCKET tertarik dengan iklan yang satu ini, sebuah dokumentari pendek yang cukup memberi inspirasi. Iklan berjudul Hero Realiti terbitan Digi ini boleh buat anda rasa sebak, bangga dan dalam masa yang sama gembira.

Iklan ini mengisahkan tentang Encik Md Zin yang menderita penyakit strok dan setelah itu segala pergerakannya menjadi terhad termasuklah tidak dapat menunaikan ibadat dengan sempurna seperti orang lain.

Encik Md Zin sentiasa menyimpan harapan dan selalu berdoa agar penyakit yang dihidapinya segera pulih agar dia dapat kembali menunaikan solat seperti biasa. Katanya, raya tahun ini tidak bermakna jika tidak dapat solat sunat hari raya. Sebak hati dibuatnya.

Faktor tempat tinggal yang jauh daripada pusat terapi fisio yang sememangnya ada menyediakan program terapi khas untuk pesakit strok juga sedikit sebanyak menghalang Encik Md Zin untuk berulang-alik ke sana bagi mendapatkan rawatan secara berkala.

Ini menyebabkan proses pemulihan memakan masa yang lebih panjang kerana pesakit strok memerlukan terapi yang lebih kerap untuk melatih mereka kembali berjalan dan melakukan tugasan harian seperti biasa. Justeru, Encik Md Zin sangat berharap supaya terapi fisio ini boleh dibuat di rumah kerana ia lebih mudah.

Melalui iklan ini, Digi  dengan inisiatif dan kerjasama pihak Fakulti Perubatan, UiTM, Kampus Sg. Buloh serta Motiofixo telah berjaya menunaikan impian Encik Md Zin untuk membawa keluar terapi fisio ini daripada hospital ke rumah Encik Md Zin sendiri.

Dengan teknologi VR, Encik Md Zin akhirnya dapat menjalani terapi fisio dengan lebih mudah. Nak tahu bagaimana teknologi ini membantu Encik Md Zin sehingga kembali pulih? Korang wajib tonton video kat bawah ini.


5 Cara Bagaimana Saya Travel Dengan Harga Tiket AirAsia Yang Lebih Murah

Kenaikan kos pengangkutan awam seperti komuter, LRT dan ERL di negara ini yang semakin meningkat menyebabkan ramai pengguna merungut dengan  tindakan yang telah dilakukan oleh pihak berwajib ini.

Tapi adakah anda tahu bahawa syarikat penerbangan tambang murah AirAsia adalah satu-satunya syarikat penerbangan yang menawarkan tambang murah semurah-murahnya?

Bayangkan sekiranya anda naik bas KL – KOTA BHARU sehala tambangnya adalah RM50.00 untuk perjalanan selama 8 jam.

Tapi dengan AirAsia anda mampu pulang ke KOTA BHARU dengan tambang serendahRM19.90 dan tempoh perjalanan hanya tak sampai sejam.

Jadi di sini saya ingin berkongsi cara mudah untuk mendapatkan tambang murah hanya dengan AirAsia, sesuai dengan tagline syarikat penerbangan ini iaitu “NOW EVERYONE CAN FLY”.

Ikuti tips berikut bagaimana saya mendapatkan tambang murah ini:

1. Register sebagai ahli Airasia kerana anda akan diberitahu melalui email sekiranya ada tiket promosi dan diberikan akses untuk priority booking.

2. Sign up BIG card untuk menikmati berbagai kelebihan dan faedah di AirAsiabig.com.

Selepas menjadi ahli anda berpeluang untuk:

• Kumpul mata ganjaran
• Tukar mata ganjaran kepada tiket kapalterbang dan juga hotel penginapan
• Tiada yuran proses dikenakan

Bayangkan sekiranya anda beli tiket AirAsia dan menggunakan Big Card sebagai cara untuk membuat bayaran, anda akan mendapat mata ganjaran yang mana apabila mata ganjaran ini dikumpulkan, ia boleh digunakan untuk membeli tiket kapalterbang.

Big card juga boleh di gunakan untuk membeli belah dan juga untuk bayaran bagi pembelian online sama sepertimana kad kredit. Setiap RM1 yang dibelanjakan anda akan mendapat 3 Point AirAsia Big.

Anda boleh gunakan Big point; minimum  500 mata ganjaran sahaja untuk membeli tiket dengan harga lebih murah berbanding harga yang terpapar di website AirAsia. Contoh seperti gambar di atas.

Baca: Bukan Sahaja Penerbangan, AirAsia Adalah Sebuah Syarikat Internet

Anda boleh mengutip mata ganjaran untuk AirAsia BIG seperti Maybank Treatpoint , Sogo, Petronas, Bcard, Mydin. Semua ini boleh boleh ditukar kepada Big point.

Untuk pengetahuan anda juga, berbelanja di KLIA gateway juga boleh dapat mata ganjaran iaitu RM1=1 Point, manakala apabila anda berbelanja di Paradigm Mall pada hari biasa anda akan mendapat double point dan 1 point pada Sabtu dan Ahad. Semua ini ada dinyatakan di website AirAsiaBig.

5. Panggilan Terakhir melalui AirAsia Big

Sekiranya anda ingin terbang dalam masa terdekat, Final Call Promo adalah jawapannya. Tebus mata ganjaran anda dan pay Tax for FREE fly.

1. Sentiasa peka dengan promo terkini AirAsia.
2. Kumpul mata gamjaran sebanyak mungkin untuk tukar dengan tiket penerbangan percuma.

Diharap tips di atas membantu anda untuk mendapatkan tiket AirAsia dengan lebih murah. Saya sudah. Anda bila lagi?

Baca lagi: ‘Mobile Apps’ Terbaru AirAsia Bakal Mudahkan Urusan Penerbangan Anda


Kami Terhibur Dengan Iklan Raya Domino’s Pizza Yang Sangat ‘Cool’ Ini

Bersempena dengan hari raya yang bakal tiba, Domino’s Pizza Malaysia tidak terlepas dalam membawakan iklan raya. Bezanya iklan ini dibawakan dalam konsep yang sangat cool serta lari daripada stereotype iklan-iklan raya yang lain

Tahniah diucapkan buat MTAS Production  di atas percubaan berani dalam menghasilkan iklan yang awesome ini. Tonton iklan raya Domino’s Pizza Malaysia  ini, kami yakin anda pasti terhibur. Sekiranya anda ingin menonton iklan raya yang fresh,fun serta lain dari yang lain, inilah iklannya.


Iklan Raya Ini Tampil Dengan Elemen Seram Bagi Memberi Mesej Kepada Pengguna

Jika anda sedang mencari iklan raya yang lari dari kebiasaan seperti elemen kekeluargaan dan kenangan masa lalu, iklan raya daripada Firdhaus Rahmat ini antara yang anda boleh tonton. Nak tahu apa mesej yang disampaikan? Anda kena tonton sehingga habis untuk mengetahui mesej seram yang dimaksudkan Youtuber ini.


Kami Pernah Kongsikan Tentang Ini Minggu Lepas Dan Ramai Yang Sedih Selepas Melihatnya

Seorang atuk sesat ketika memandu Nissan-nya bersama kenangan lalu. Lihat apa yang terjadi seterusnya.


Iklan Raya Petronas Kembali Lagi, Kali Ini Lebih ‘Fresh’ Dan Lucu

Sudah menjadi adat, bila tiba sahaja Hari Raya syarikat Petronas pastinya bakal mengeluarkan sebuah iklan berdurasi panjang yang sangat menghiburkan. Jika dulunya iklan daripada Petronas lebih bermain dengan emosi, kali ini Petronas menggunakan konsep yang berbeza dimana ianya kelihatan lebih fun. Menonton kisah Hakim ini mengingatkan kami kepada filem keluaran Pixar. Kreatif betul.


Maaf Ganggu Waktu Kerja Anda, Tapi Kanak-Kanak Perempuan Ini Akan Buat Anda Tersenyum

Menjelang Hari Raya Aidilfitri sudah pasti banyak rakyat Malaysia menantikan iklan-iklan yang menarik di kaca televisyen.

Iklan TV yang berjudul “ADIK” ini mengisarkan seorang kanak-kanak yang lasak dan gemar menerokai aktiviti kehidupan di kampung. Adik adalah seorang yang berimiginasi tinggi selalu dan menguji kesabaran ayah dan ibunya.

Walau bagaimanapun, kanak-kanak ibarat kain putih dan ibu bapalah yang akan mencorak serta menunjukkan teladan yang baik. Meminta dan memberi kemaafan adalah amalan seharian yang mulia.

Akan tetapi kemaafan yang dipohon semasa Aidilfitri merupakan amalan yang dituntut oleh setiap keluarga.Jom kita tengok apa yang adik ni buat. Tahniah TM atas iklan yang overloaded cute ini.


Iklan Raya TNB Pamer Kehebatan Bakat, Idea Dan Sinematografi

Setiap tahun kita dapat lihat syarikat korporat hadir dengan iklan raya masing masing. Kali ini giliran TNB pula dengan video bertajuk Dugaan Raya Aida. Menariknya dalam video TNB ini kita dapat lihat perkara perkara trending/meme di kalangan milenial seperti salt bae, stereotaip berniaga menggunakan whatsapp, swafoto dan kebiasaan pulang raya menaiki bas dan tiket habis. Boleh kami katakan video ini cukup rasa, ada sedih, gembira dan overdose kelakar. Scene paling kami suka ialah scene sudah siapkan kerja yang bos bagi.


Iklan ‘Remake’ Istanbul Aku Datang, Netizen Imbau Babak Ikonik Beto Kusyairy Dan Lisa Surihani

Pada tahun 2012, sebuah filem Istanbul Aku Datang yang dibintangi oleh Lisa Surihani dan Beto Kusyairy telah mencipta fenomena. Pastinya ramai peminat filem tersebut masih teringat beberapa babak mencuit hati dalam filem itu.

Terbaharu, dalam sebuah iklan pendek jenama daging perap terkenal, Pak Mat Western, Lisa dan Beto telah digandingkan bersama membawa ‘vibes’ seakan-akan ‘remake’ filem Istanbul Aku Datang.

Dejavu betul setelah 11 tahun tengok cerita ni🤭 #fyp #foryou #istanbulakudatang

Menerusi iklan terbabit, Lisa yang baru pindah rumah telah menjemput jiran untuk berbuka puasa dan terkejut jirannya itu adalah Beto. ‘Pertengkaran’ manja antara mereka berdua dalam iklan mengimbau watak mereka dalam filem Istanbul Aku Datang.

Bukan itu sahaja, diakhir iklan Beto juga ada melontarkan dialog mengatakan pernah berkahwin dengan isteri Yusry dalam filem. Iklan tersebut telah meraih perhatian orang ramai dan rata-rata netizen berasa terhibur melihat gelagat Lisa dan Beto.

Malah, para netizen turut mengimbau kembali babak dalam filem tersebut dan berkongsi babak apa yang masih mereka ingat sehingga sekarang. Tidak hanya itu, disebabkan filem terbabit, ada juga netizen yang mula menyukai Maggi Asam Laksa.


Tonton Aksi Hulk Selamatkan Brazil Daripada Kemusnahan

Sebuah iklan yang kreatif hasil kerjasama Renault bersama Marvel Studios dalam menyertakan superhero kegemaran ramai di dalam iklan mereka. Iklan berdurasi seminit ini berjaya menarik perhatian peminat superhero seluruh dunia dengan memaparkan kekuatan dan kehebatan Hulk dalam menyelamatkan Brazil daripada kemusnahan. Tak sangka pula Hulk sempat ‘bekerja’ di Brazil sebelum berlepas ke Sakaar yang bakal menyaksikan penampilan bersama Thor di dalam filem Thor: Ragnarok.


IKEA Bawakan Iklan Seakan Apple Sempena Produk Terbaru Mereka

IKEA sekali lagi berjaya buktikan produk mereka bukan sahaja simple dan minimalis, malah sesuai dengan peredaran zaman. Sempena pelancaran Apple iPhone 8 dan 8 Plus, IKEA telah melancarkan produk terbaru mereka iaitu RIGGAD atau lampu meja. Bukan sekadar lampu meja biasa, RIGGAD turut dilengkapi dengan teknologi wireless charging.

Untuk pengetahuan anda, IKEA telah mula memfokuskan kepada teknologi wireless charging ini sejak 2015 namun dikatakan pelancaran Apple iPhone terbaru bakal membuatkan lampu meja ini menjadi rebutan setelah sekian lama.

Sekiranya anda Apple fanboy atau peminat tegar Apple, pastinya anda merindui gaya promosi mendiang Steve Jobs. Ayat seperti ‘This will change everything’ dan ‘One more thing’ antara yang diubahsuai oleh IKEA sebagai gaya penghargaan mereka buat mendiang Steve Jobs. Berikut merupakan antara iklan yang dihasilkan. Good job IKEA!

Sebuah promosi yang sangat menarik meskipun dipersembahkan dengan gaya yang sederhana. Gaya promosi ini bukan sahaja bakal meningkatkan penjualan kedua-dua produk, malah mengeratkan hubungan diantara IKEA dan Apple.

Terbaru, melalui kemaskini pada iOS 11, pengguna berpeluang untuk menggunakan teknologi augmented reality (AR) untuk memadankan perabot IKEA pada kediaman mereka. Anda boleh tonton video dibawah bagaimana teknologi ini berfungsi.

Baca lagi: Ini Yang Jadi Apabila IKEA Membuat Iklan Parodi Apple


Iklan ‘Siakap Bakar Berhenti Tepi’ Bantu Peniaga Ini Jual Sehingga 50 Ekor Ikan Sehari

Situasi Perintah Kawalan Pergerakan (PKP) dan ditambah pula dengan ketibaan Ramadan kali ini memang boleh menjadi sedikit mencabar buat mereka yang tidak lagi mampu untuk melakukan kerja hakiki seperti yang dilakukan seperti sebelum- sebelum ini.

Namun itu bukanlah alasan buat pekerja pendawaian elektrik Hisyam Mohd Jusoh dan rakannya, Noor Azman Wan dari Pulau Pinang yang mengambil inisiatif untuk berniaga dan pada masa sama mempraktikkan ‘cara unik’ dan tersendiri dalam memasarkan perniagaan ikan siakap bakar mereka.

Berbeza dengan peniaga-peniaga lain yang menggunakan platform media sosial untuk menjual ketika musim PKP ini, Hisyam dan Noor pula memasarkan ikan bakar mereka dengan meletakkan iklan di belakang motosikal seperti yang tular di media sosial baru-baru ini.

Iklan di belakang kotak penghantaran itu tertulis “Siakap bakar! Nak? Hon ja, kita berhenti tepi” .

Berbagai cara untuk kita teruskan kehidupan. Orang tengah susah kita mana tahu. Semoga dimurahkan rezeki abang ni ❤

kredit : Puspa Wangi pic.twitter.com/uj5h7Q3Ufu

Bercerita kepada Harian Metro, Hisyam memberitahu idea itu tercetus selepas berbincang dengan rakan kongsi serta isterinya bagi mencari pendapatan ketika musim PKP ini.

“Kebetulan tiada yang menjalankan perniagaan sama sekitar Tasek Gelugor, jadi kami tawakal mencuba dan niat sebenar adalah menjualnya dengan harga murah kepada penduduk setempat.

“Mulanya, kami cuba iklankan perniagaan di Facebook (FB) tetapi memikirkan faktor masa dan jarak jauh untuk membuat penghantaran, tercetuslah idea meletak nombor telefon pada kotak di belakang motosikal,” katanya.

Tambah beliau, idea untuk ‘memancing’ pelanggannya itu ditambah dengan gambar mereka yang tular sejak beberapa hari ini di media sosial bukan saja memudahkan urusan jual beli namun pada masa turut melariskan jualan mereka ketika ini.

“Alhamdulillah, dalam sehari antara 20 hingga 50 ekor ikan terjual dan permintaan bertambah selepas tularnya gambar penghantar makanan itu di laman sosial.

“Terima kasih kepada warganet yang memberi sokongan dan saya bersama rakan kongsi kini merancang membuka kedai seandainya perniagaan kami usahakan terus mendapat sambutan,” katanya.

Teringin untuk menikmati juadah-juadah yang sinonim dengan bulan puasa? Apa kata anda baca resipi-resipi popular yang pernah kami kongsikan sebelum ini untuk dicuba bersama keluarga di rumah.

Lebih 3.4K ‘Shares’, Ini Resipi Bubur Lambuk Yang Senang Guna Periuk Nasi Dijamin Sedap

Persis Beli Di Bazar Ramadan, Ini Resipi Murtabak Daging Yang Padat, Sedap Dan Ringkas

Lebih 1.6K ‘Shares’, Ini Resipi Mudah Lemang Guna Air Fryer Dijamin Sedap Seperti Dibakar


Masih Belajar Tapi Nak Travel? Ini 5 Cara Jana Pendapatan Sampingan Sebagai Pelajar

Nota Editor: 5 tip ini telah dikongsikan oleh Fareha Zulkefli, pelajar tahun akhir Universiti Kebangsaan Malaysia (UKM) jurusan Pengajian Perniagaan (Sumber Manusia) khas untuk siaran di Vocket. Semoga perkongsian beliau ini dapat dijadikan panduan terutama bagi anda yang masih bergelar pelajar.

Gambar ini semasa saya di Goa. Menaiki train dari Kulem ke Vasco da Gama, tambangnya INR15 lebih kurang RM1 sahaja selama 2 jam perjalanan

Semasa di dalam Taman Safari Indonesia, kita dapat lihat dengan lebih dekat haiwan-haiwan ini. Haaaaa tengok, sampai terkejut zebra sua muka dalam kereta. Hahahahah!

Aku masih belajar tetapi keinginan untuk menjelajah, meneroka dan mengejar pengalaman melangkaui kemampuan. Pada asalnya, semua rasa seperti angan-angan. Namun, aku jadikan angan-angan itu satu kenyataan.

Well, dah 3 kali aku pos pasal trip aku. Ke Indonesia, ke Thailand dan yang latest ke India di group facebook UKM Backpacker Stories. Kadang-kadang ada kawan tanya, mana aku dapat duit pergi travel ni, bertuahlah kaya, bertuahnya dapat biasiswa.

Ya betul, alhamdulillah aku dapat biasiswa JPA, tapi aku tak kaya. Duit JPA aku tak pernah sentuh lagi untuk guna buat travel. Aku travel pun tak pernah dalam jangka masa yang panjang, paling lama pun seminggu je.

Jadi, post kali ni, tiba-tiba rasa nak share dengan thevocket.com, dengan rakan-rakan aku khususnya atau lebih general lagi kepada pelajar-pelajar universiti di seluruh Malaysia yang ingin menjana pendapatan sambil belajar.

Apa yang aku nak kongsi adalah apa yang aku buat untuk simpan duit / cari duit sambil belajar. Aku tak berapa pandai nak share tips SEMASA travel, so share tips SEBELUM travel okay juga kot. Hehe.

Truthly said, as a student, agak mencabar juga nak simpan duit / cari duit ni. Banyak kekangan dan cabaran, tapi kalau ada semangat, ada impian dan kemahuan, In Sha Allah Allah boleh bantu kita.

Ini cara aku, cara korang mungkin berbeza.

Aku belajar muzik dari tingkatan 1 sampai tingkatan 3. Then stop sebab pindah sekolah. Bila sambung belajar di Universiti Kebangsaan Malaysia (UKM) baru asah bakat semula.

Aku main muzik gamelan untuk gamelan UKM. Setiap minggu kalau ada show wedding dekat area KL/Selangor aku join. Kadang-kadang weekdays pun ada untuk event dekat hotel, private company, konvokesyen universiti swasta dll.

Selalunya arts atau kerja yang melibatkan kemahiran ni dibayar mahal sebab bukan semua orang ada kemahiran yang kita ada, so dari situ boleh gain money. Haaaa cer fikir apa kemahiran yang korang ada yang boleh cari duit?

Aku ada kelas setiap hari Isnin, Selasa & Khamis sahaja. So Rabu & Jumaat aku buat part time jadi teacher dekat nursery. Well, bukan mengajar je tapi aku kena jaga baby sampai budak umur 4 tahun, mandikan, masak and suap dia orang makan.

Penat tapi nak seribu daya tak nak seribu dalih. Kerja dari 7.30am-5pm, gaji sehari RM30. Boleh lah, seronok juga hilang stress layan budak-budak ni, comel & innocent je semua hehe.

Gambar bilik pensyarah lupa nak ambik. Gambar dalam kelas pun boleh la. Huhu.

Kelas hari isnin, selasa & khamis tu bukan full pun. Kadang sampai pukul 11 pagi je, then free dah. So aku ambil kesempatan masa tu untuk kemas bilik pensyarah.

Mula-mula aku email je pensyarah-pensyarah yang mengajar aku, kot ada yang perlukan service kemas bilik. Sejujurnya, pensyarah-pensyarah yang aku jumpa sangat memahami student.

Pensyarah-pensyarah ni tahu kita student yang mungkin nak cari duit poket, nak cari duit untuk buat bayar yuran pengajian maka ada yang baik hati minta aku datang bilik (bilik pensyarah tu tak bersepah pun) minta tolong aku susun buku/fail ikut warna je.

Alhamdulillah first kemas bilik pensyarah dapat RM20. Rasa terharu sebab usaha yang sedikit itu Allah beri ganjaran juga. Dari first year buat, dah 3rd year ni aku slow sikit. Sebab bilik sendiri pun tak terkemas hahahhaa!

Abang aku tanya aku, sekarang apa yang tengah trend yang boleh buat business (ini masa Januari 2015). Aku cakap, banyak benda tengah trend sekarang ni. Tapi yang aku tekankan sweatpants (seluar).

Terus dia setuju nak berniaga sweatpants. Tapi style aku, aku tak nak berniaga barang fake / tiruan / klon. Kalau nak berniaga kena buat betul-betul, kena bagi yang the best untuk customer sebab 9/10 rezeki adalah daripada perniagaan.

Kalau Allah SWT tak redha, jadi hasil keuntungan yang kita dapat pun tak berkat.

p/s: Haaaa yang ni bukan promote business aku tauuu.

Maluuuu pula nak cerita dekat korang yang ini.

Aku main netball dari F4 sampai masuk matrik. Tak ado lah hebat mano pung. Tak pernah jadi johan pun. Aku players untuk team bola jaring SMTKL (Sek. Men. Tek. Kuala Lumpur) masa tingkatan 5, so kita orang dilatih oleh coach netball Malaysia, Coach Izan.

Masa ni juga ada timba sikit ilmu coaching/referee-ing. So, aku guna lah ilmu yang sedikit ni untuk jadi referee netball dari zaman matrik sampai sekarang.

Lepas injured (Soft Tissue Injury @ Tisu Koyak) di bahagian lutut masa game netball di matrik, doktor sarankan aku stop 2 tahun aktif outdoor activities untuk bagi masa tisu build semula.

Aku ni degil benar, 6 bulan tak main netball, saja ‘cuba try test‘ turun padang juga. Ambik kau, akibatnya aku injured semula and terus ambil keputusan stop main netball.

Jadi, tak dapat main netball, jadi referee untuk small tournament pun okay juga, at least boleh dapat pendapatan sedikit.

Ini pula semasa di Jalan Surabaya, Antique Market di Jakarta.

Kalau dari segi saving pula, alhamdulillah aku pakai backpack yang sama dari aku tingkatan 4 sampai la sekarang pergi kuliah. Kasut pula baru sebulan lepas aku beli baru after 3 years pakai NB (Itu lah kasut main netball, pergi kuliah, masuk hutan, balik kampung, pergi show dll).

Baju pula, kalau sesiapa yang kenal aku, mesti korang selalu nampak aku pakai parka (macam jaket) je hari-hari pi kelas, hehe.

Last but not least, insyaallah rezeki kita akan bertambah kalau tak kedekut terutamanya dengan parents & adik-beradik apatah lagi kalau bersedekah kan.

Aku pun seronok belanja kawan-kawan makan, hihi.

Selain cara aku di atas, korang boleh buat part-time job contohnya:
1. Di 7Eleven
2. Jadi guru tuisyen
3. Jual topup
4. Buat service print & fotostat dekat bilik
5. Jadi penulis blog
6. Penterjemah
7. Dan banyak lagi!

Duit JPA aku guna untuk bayar yuran kolej & pengajian, makan minum, minyak motor aku dekat UKM dan duit transport balik Ipoh. Selebihnya aku simpan untuk kahwin.

Tak ganggu waktu belajar ke? Bila study? Bila buat assigments?

Serius ganggu waktu belajar, study bila nak exam je. Opppppsss! Buat assignment individu pepandai la ko manage time. Malam ada, waktu senggang antara kelas ke dll.

Kalau assigments group pepandai la ko deal dengan group member okay. Setakat ni aku selalu alert supaya tak pernah ponteng kelas melebihi 3 kali (Mampuih kena bar exam nak oi)

Macam mana cari member travel/travelmate? Kenapa tak travel solo?

Setakat ni 3 trip aku, member travel semua orang lain-lain. Dari situ kita akan kenal & tahu dia sesuai atau tak jadi travelmate kita. Kawan baik dalam kelas/dari kecil/dari zaman sekolah tak semestinya dia boleh jadi travelmate yang baik juga.

Aku ni banyak cakap orangnya, semua benda baru aku tengok aku akan impress. Sedih la aku kalau cakap sorang-sorang & teruja sensorang. Tu sebab tak mo travel solo. Hahahahah!

Lagipun ada macam-macam pandangan/mazhab tentang female solo traveler, maka the best way sebagai perempuan (Islam terutamanya), aku elak untuk travel solo. Lain orang lain pandangan kan? Wanita adalah makhluk Allah yang sangat perlu dijaga maruahnya. Nauzubillah min zalik.

Harap-harap karangan tidak rasmi di atas dapat membantu korang dan naikkan semangat orang di luar sana for Adventure is Out There! huhu Kalau korang rasa ayat tulisan aku ni ada yang ter-riak, ter-over, ter-bangga diri ke, aku minta maaf ye.

Assalamualaikum & Salam Menjelajah Dunia!

LIKE dan FOLLOW Vocket di Facebook serta Instagram


Iklan ‘Teman Sambut Malam Tahun Baru’ Pemuda Ini Terima Perhatian Ribuan Gadis

Menanti detik masuk ke tahun tahun baru sememangnya menyeronokkan terutamanya bagi golongan muda. Saban tahun di seluruh dunia akan menyambut kedatangan tahun baru ini dengan percikan bunga api.

Namun, lain pula ceritanya di negara seberang di mana seorang pemuda di Jawa Tengah bernama Khoirul Anam, 28 tahun, yang memuat naik gambarnya bersama sepanduk iklan yang menawarkan ‘servis’ pakej teman lelaki istimewa untuk mengisi malam tahun tahun baru.

Difahamkan dua sepanduk itu telah dipasang di tiang elektrik serta satu lagi di pokok berhampiran rumahnya pada 20 Disember lalu.

A post shared by Kawko'SQUAD 🇮🇩 (@kawankomedi)

Uniknya, bukan sahaja menemani, malahan gadis yang bertuah untuk meraikan sambutan malam tahun baru bersama Khoirul juga akan disajikan dengan pakej makan malam, sesi berjalan berpegangan tangan, berswafoto, bermain bunga api bersama-bersama sebelum di hantar ke rumah.

“Hanya 90,000 rupiah (RM25.00) anda sudah mendapat pakej lengkap tahun baru,” ujarnya dalam iklan tersebut. Tambah menarik, selepas fotonya itu tular, Khoirul menerima lebih 2,000 ‘permohonan’. Namun, dia tidak sempat membalasnya.

“Idea iklan ini bukan bertujuan untuk tular dan ia sekadar hiburan semata-mata. Maklumlah saya ini masih single. Tuah badan selepas iklan ini tular, siapa tahu mungkin tahun baru ini saya akan bertemu jodoh,” ujar Khoirul kepada wartawan Tribun News.

Menurut Khoirul, idea ini muncul setelah mendengar luahan isi hati daripada seorang rakannya yang juga single tidak berteman untuk meraikan sambutan tahun baru. Memandangkan Khoirul juga begitu, lantas terhasillah idea iklan ini bagi dia mencari jodoh.

“Walaupun saya hidup di kampung, namun ia bukan penghalang untuk saya terus berkarya kreatif demi hiburan kepada umum,” ujarnya kepada Tribun News.

Untuk pengetahuan anda, khidmat yang ditawarkan Khoirul ini hanya khusus kepada wanita single di luar sana dan tidak akan melayan isteri orang.

Lagi perkongsian terbaharu kami mengenai isu semasa yang berlaku di dalam dan luar negara. Klik pautan di bawah untuk membacanya.

Tuah Dijadikan ‘Meme’, Pemuzik Buta Ini Kini Terkenal Di Seluruh Dunia

Tular Hingga Ke Seberang, Netizen Indonesia Turut Tidak Senang Dengan Video ‘Instafamous’ Terkenal

Tidak Kemas Dan Selekeh, Pemakaian Baju Kelawar Selepas Berkahwin Cetus Perdebatan


Tonton ‘Rumah Epik Fantastik’ Iklan Raya TNB Yang Paling Havoc

Akhirnya TNB iklan video raya mereka yang bertajuk Rumah Epik Fantastik.

Iklan ini mengisahkan tentang Arif yang mempunyai sepuluh ahli keluarga yang pulang ke kampung. Bila ramai ini bermacam-macam ragam mesti berlaku. Kami yakin jika anda menonton video mesti anda akan teringat memori raya-raya tahun terlepas bersama keluarga terutama mempunyai keluarga ramai.

Reservoir Production yang bertanggungjawab untuk filem pendek Dugaan Raya Aida tahun lalu diberi mandat sekali lagi untuk menghasilkan iklan raya TNB tahun ini.

Kami suka dengan idea dan sinematografi yang digunakan dalam iklan ini. Setiap tahun pun kreatif. Syabas Reservoir Production dan TNB untuk filem pendek yang menghiburkan ini. Siapa yang senasib dengan keluarga Arif setiap kali hari raya, kita geng.


Iklan YouTube Paling Popular 2016 Di Malaysia

Google Malaysia pada hari ini menyiarkan senarai Iklan YouTube paling popular di Malaysia dari Januari – Julai 2016. Senarai ini mewakili beberapa iklan popular yang menarik minat penonton di seluruh negara sepanjang enam bulan yang lalu tahun ini. Senarai ini juga meraikan jenama terbaik dalam kalangan penonton melalui populariti serta promosi.

Berikut adalah senarai 9 iklan YouTube Malaysia untuk 2016:

1. Petronas Chinese New Year 2016: Rubber Boy

2. #HappyBeautifulYear Daripada Watsons Malaysia

3. McDonald’s Angry Birds Daripada Mcdonals Malaysia

4. Promosi OLDTOWN White Coffee Junior Meal Series dan Boboiboy

8. Romance Of Heroes Daripada Gameview International

9. KFC Bucket Sensasi with Crispy Tenders

Trend paling menyerlah dari senarai tersebut:

Menangkap detik-detik perayaan. Iklan-iklan Tahun Baru Cina merangkumi separuh dari senarai tersebut, menunjukkan betapa pentingnya sambutan perayaan tahunan buat jenama-jenama. Dengan pendekatan yang berinspirasi, kelakar atau menyayat hati, iklan-iklan panjang ini telah berjaya menaikkan semangat perayaan dalam kalangan penonton.

Barangan koleksi dan produk promosi filem. Peminat-peminat Angry Birds dan Boboiboy  tidak kisah menjamu selera di restoran-restoran tertentu, lebih-lebih lagi bila hidangan tersebut disertakan dengan barangan koleksi terhad yang mempromosikan filem-filem blockbuster tersebut.

Cahaya, kamera, serta cinematik yang awesome! Antara yang menarik daripada iklan-iklan yang disenaraikan adalah kualiti cinematik serta hasil penggambaran yang teliti dan suara latar yang bernas.

Kami tidak sabar menantikan senarai video Youtube paling popular sepanjang tahun ini. Pastinya senarai iklan Hari Raya Aidilfitri dan Deepavali pula akan tersenarai. Kongsikan dengan kami iklan yang manakah di dalam senarai ini yang paling anda suka.


Iklankan Diri Sendiri Di Tepi Jalan, Lelaki Ini Jumpa Jodoh Hanya Selepas Sebulan

Jika anda masih belum mempunyai calon isteri ataupun suami dan keluarga sudah kerap kali bertanyakan tentang perkahwinan, apa kata anda mencuba cara yang dilakukan lelaki dari Terengganu ini.

Awal tahun ini, tular di media sosial gambar bunting yang memaparkan seorang lelaki bernama Aziro mencari pasangan hidupnya dengan mengiklankan dirinya sendiri.

Iklan tersebut yang digantung di tepi jalan kemudiannya mendapat perhatian ramai dan tindakannya itu turut mendapat reaksi pelbagai daripada netizen dan tidak kurang juga daripada gadis dan wanita bujang di luar sana.

Walaupun iklan tersebut diturunkan oleh Majlis Perbandaran Dungun selepas itu, dia bagaimanapun memaklumkan masih menerima panggilan daripada orang ramai tentang perkara itu.

Kata Aziro dia bukan saja menerima panggilan dari Terengganu tetapi ada yang menghubunginya datang dari Johor, Klang, Sarawak dan paling mengejutkannya ada yang berasal dari Indonesia cuba menghubunginya.

Kini, selepas hampir sebulan, Nooraziro Abdullah atau lebih dikenali sebagai Aziro memaklumkan dia sudahpun menjumpai calon isteri yang dimahukannya seperti dilaporkan MalayMail semalam.

Menurut Aziro, wanita berusia 33 tahun itu menghubunginya selepas melihat iklan mencari jodoh olehnya yang tular sebelum ini.

Bukan saja bertukar-tukar pesanan melalui telefon, Aziro juga memberitahu dia sudahpun berjumpa dengan calon isterinya itu pada minggu lepas sambil ditemani adik perempuannya.

“Walaupun dia bersetuju untuk saya menjadi suaminya, namun kami masih mahu berkenalan antara satu sama lain terlebih dahulu,” kata Aziro kepada MalayMail.

Aziro juga memaklumkan calon isterinya itu juga berasal dari Kuala Terengganu dan kini sedang bekerja sebagai seorang kerani di sana.

Walaupun cara yang digunakan oleh Aziro ini pada awalnya kelihatan sedikit traditional berbanding kebanyakan golongan muda yang lebih gemar menggunakan aplikasi mencari jodoh dalam talian, namun ianya terbukti berhasil dan efektif.

Dalam tempoh masa lebih kurang sebulan, beliau sudahpun menjumpai calon isterinya walaupun caranya mengiklankan diri sendiri pada awalnya kelihatan sedikit janggal.

Jadi kepada anda di luar sana yang masih tercari-cari calon suami ataupun isteri apa kata anda mencuba cara yang dilakukan oleh Aziro ini.

Tetapi pastikan anda mendapatkan kebenaran daripada majlis perbandaran terlebih dahulu bagi mengelakkan iklan anda diturunkan seperti yang berlaku kepada Aziro.

Jika anda bakal mengadakan majlis perkahwinan tidak lama lagi, apa kata anda melihat tips untuk memilih lokasi outdoor shoot bagi majlis perkahwinan anda. Klik pautan di bawah untuk membaca.

5 Faktor Penting Pilih Lokasi ‘Outdoor Shoot’ Majlis Perkahwinan Anda

4 Tip Penting Sebelum Pilih Jurugambar Untuk Majlis Perkahwinan Anda

Ini Idea Hadiah Perkahwinan Yang Berguna Untuk Pengantin


Ikon Dan Pengasas Jenama Vans, Paul Van Doren Meninggal Dunia Pada Usia 90 Tahun

Paul Van Doren, dianggap sebagai ikon kepada industri kasut untuk sukan papan luncur, dilaporkan meninggal dunia di usia 90 tahun, lapor kenyataan daripada jenama terbabit.

Beliau yang mula mengasaskan kasut Vans di sebuah kedai di Anaheim, California pada tahun 1996 telah berjaya mencipta satu fenomena kepada anak muda yang meminati sukan lasak.

Kata jenama terbabit, Paul bukan seorang usahawan, tetapi dia adalah seorang inovator dan syarikat yang dibina oleh Paul adalah eksperimen seumur hidup. Paul berani dalam mengambil langkah yang betul sehingga dia berjaya membawa syarikat terbabit dekat di hati orang muda seluruh dunia.

“Kami kirimkan cinta dan kekuatan kami kepada keluarga Van Doren dan ahli Keluarga Vans yang tidak terkira ramainya, yang telah menghidupkan warisan Paul. Terima kasih atas segalanya, Paul. Anda akan sangat dirindui,” kata catatan itu.

Paul mula menceburi bidang ini bersama dengan saudaranya James dan rakannya, Gordon C.Lee. Perniagaan ini telah mencipta pelbagai kejutan namun jatuh muflis pada tahun 1984 sebelum dibeli oleh VF Corporation pada tahun 2004 dalam perjanjian yang bernilai USD$ 396 juta. Walaupun bertukar tangan, jenama ini selalu menjadi sebahagian daripada perniagaan keluarga.

Untuk rekod, bulan lalu, Van Doren melancarkan memoir bertajuk “Authentic.” Buku ini mengabadikan pengalaman panjang Paul dalam bidang industri kasut sebagai service boy pada tahun 1940-an di Randolph Manufacturing Co. kepada pengasas jenama besar Vans hari ini.

Vans umum koleksi global khas bersama artis dari Kuala Pilah, Kide Baharudin. Klik pautan di bawah untuk membaca.

Vans Umum Koleksi Global Khas Bersama Artis Dari Kuala Pilah, Kide Baharudin

Koleksi Edisi Khas Vans x The Simpsons Akan Berada Di Pasaran 7 Ogos Ini

Vans Hasilkan Model Trek Slip-On Yang Sesuai Disarung Ketika Hari Hujan


‘Sila Saman Saya Tuan, Saya Bersalah’. Dan 9 Sebab Lelaki Ini Mahu Di Saman

Nota Editor: Perkongsian menarik ini adalah daripada  Ikram Al-Banjari , pemilik Tudia Char Koey Teow, seorang yang berpengalaman berniaga di jalanan.

Bagi saya perkongsian ini agak unik kerana ia lari daripada norma dan kebiasaan. Orang lain tak nak kena saman, tapi sebaliknya pula bagi beliau. Ikuti 9 sebab  berikut kenapa beliau mahu disaman.

Tekanan kehidupan ada setiap hari, ia tidak perlu dicari-cari. Hidup ini memang padang ujian buat kita semua. Tetapi hanya insan yang berfikir dan bertindak akan menemui solusi.

Bercerita tentang kisah peniaga jalanan disaman Pihak Berkuasa Tempatan bukanlah perkara baru. Sebagai seorang usahawan yang memang ‘lahir dan belajar’ di jalanan, perkara begini kita sudah lali.

Hakikatnya semua orang mempunyai alasan dan pilihan tersendiri untuk memilih lokasi menjual. Di negara jiran seperti Indonesia, Thailand dan Vietnam, ‘street staller’ menjadi tarikan dan menyumbang kepada pertumbuhan ekonomi. Siapa biasa ke sana, pasti tahu keadaanya.

Di Malaysia tercinta, peraturannya berbeza mengikut lokasi. Berikut ialah nasihat saya kepada peniaga jalanan seperti saya.

1. Pilih lokasi yang menjadi tumpuan orang lalu lalang untuk berniaga. Di mana ada orang, di situ ada wang!

2. Jual benda mudah dibawa dan mudah disediakan. Contohnya air soya dalam botol, jus delima perah dalam botol, kuih muih, nasi lemak, keychain dan sebagainya.

3. Sekiranya meja jualan perlu dibuka dan ditutup selalu, pastikan meja ada roda dan mudah disimpan.

4. Sebelum mula menjual, tengok kiri dan kanan, atas dan bawah. Jangan lupa baca bismillah dan jual sajalah.

5. Sekiranya ada penguatkuasa datang kepada kita, mohon senyum dan jangan melawan. Sebaliknya berkata begini, ” Assalamualaikum Tuan, dah makan ? Saya ada buat salah ke Tuan ?”.

6. Ego manusia yang berunifom ni memang tinggi sikit sebab dia sedang bertugas. Tapi kalau pandai ambil hati, dia senyum juga. Paling tidak, dia beli juga air soya kita sebab haus!

7. Sekiranya diberikan saman, ambil sajalah! Jangan pula kita berteriak mahu melawan. Jangan maki hamun dan keluarkan kata kesat. Dia buat kerja dia.

8. Psssttt! Saman baru berapa ringgit bagi kesalahan menjaja di jalanan. Untung berniaga sehari pun boleh cover lah kalau pandai merayu!

9. Tanya penguatkuasa tadi dengan baik, ” Tuan, maaf saya mohon bertanya. Kalau berniaga di sini tak boleh, boleh tunjukkan saya di mana lagi saya boleh ?”.

Baca: 4 Nasihat Bisnes Berharga Daripada Pemilik 4 Buah Kilang

Teringat kisah saya berniaga di tepi jalan berhadapan 7 Eleven Bandar Pusat Jengka. Saya buka dua kanopi warna merah menjual kain dan baju kurung di bulan Ramadhan.

Bila ada lori Majlis Perbandaran Maran lalu di depan kami, saya tidak menyorok! Sebaliknya keluar ke depan, lambaikan tangan dan senyum lebar.

Setiap hari kami diberikan saman kerana salah menjaja di tepi jalan. Satu saman RM50 sahaja. Saya anggap itu sewa tapak. Peduli apa saya, asalkan hubungan saya dengan penguatkuasa tidak terjejas dan kami boleh buat untung.

Saya masih ingat pada malam akhir berniaga di sana, penguatkuasa itu datang membawa anak dan isteri. Disuruhnya isteri membeli di kedai kami. Saya berikan dia kerusi untuk duduk.

Dalam ramai-ramai orang berniaga di tepi jalan. Kau sorang je yang tak marah dan maki kami. Kau sorang je terima saman dengan tenang. Abang memang respek kau bro.

Kecik punya hal lah Tuan, samanlah saya sebab saya memang salah. Terima kasih juga sebab tak angkut barang saya.

Malam ini mereka sekeluarga sangat seronok membeli. Mau tidaknya, dapat diskaun hebat daripada tokey!

Ikram Al-Banjari
Seorang Saudagar Jalanan.

Baca lagi: 6 Tip Cara Atasi Poket Kering Setiap Bulan

LIKE dan FOLLOW Vocket di Facebook serta Instagram


Iktibar Dari Kisah Penderitaan Seorang Anak Menjadi ‘Kuda Tunggangan’ Hutang Ayahnya

Nota Editor: Kisah benar dan tragis ini telah dikongsikan di Facebook Zaidi Ismail – seorang perunding hartanah dan kewangan. Kami kongsikan semula di sini dengan izin dari penulis. Semoga ia turut memberi iktibar kepada kita dalam menempuh cabaran dan dugaan hidup.

Kes yang saya kendalikan Isnin lepas betul-betul membuatkan saya rasa sedih dan marah serta memberikan keinsafan kepada saya. Si anak yang kini berusia 32 tahun dan sudah pun berkeluarga dijadikan kuda tunggangan dalam perniagaan bapanya. Kini dia dibiarkan muflis dan hidup susah oleh bapanya sendiri.

Bukan itu sahaja, beliau kini terpaksa menanggung masalah kesihatan yang kronik akibat disihir kesan dari menjadi kuda tunggangan dalam perniagaan bapanya.

Bukan sahaja beliau, malah ibu serta adiknya juga dibiarkan muflis akibat permainan bapanya sendiri yang kini hidup bersama isteri keduanya. Beliau juga dinafikan hak untuk mendapat wang serta harta yang dimiliki oleh beliau kerana dihalang oleh bapanya. Sebagai anak yang naif, beliau dijadikan kuda tunggangan dalam perniagaan bapanya sejak berusia 16 tahun lagi.

Iktibar yang boleh diambil oleh kisah ini:

1. Jangan jadikan diri kita kuda tunggangan mana-mana pihak waima keluarga kita sendiri (pinjam nama, penjamin, co-signee dan sebagainya) terutama dalam urusan hutang dan pinjaman.

2. Sebagai ibu bapa, kita seharusnya menjadi pelindung kepada anak-anak dan isteri, bukan menjadi pemusnah kehidupan mereka. Jangan biarkan kegagalan diri sendiri mengheret keluarga masuk gaung bersama-sama dengan kita.

3. Yang seharusnya ditinggalkan kepada anak isteri kita adalah harta yang menyenangkan hidup mereka bukannya beban yang menjadikan hidup mereka sengsara.

4. Si ibu seharusnya bertindak mempertahankan diri dan anak-anak dan menghalang suami yang ingin menggunakan nama isteri dan anak-anak dalam urusan melibatkan perniagaan dan hutang kecuali harta dan wasiat.

5. Kesedaran dalam ilmu kewangan sangat penting sebagai pelindung kehidupan seharian kita. Bukan sahaja pemangsa yang tidak dkenali boleh ambil kesempatan di atas diri kita, malah keluarga dan sahabat sendiri juga boleh menjadi pemangsa.

6. Ambil tindakan awal. Jangan takut dengan keluarga sendiri, berani kerana benar. Dapatkan nasihat dari mereka yang berpengalaman dan pakar dalam bidang mereka. Jangan takut untuk berjumpa pihak berwajib sebelum nasi menjadi bubur.

Kesian dan sedih saya tengok Puan X, umur 32 tahun tapi dah macam 50 tahun. Jalan pun dah tak larat (kena pakai tongkat). Beliau bukan sahaja menghadapi kemusnahan kewangan malah terpaksa tanggung kesakitan. Jika benar saya tidak boleh bayangkan azab yang ditanggung oleh bapanya kelak. Jadikan kisah ini satu teladan buat korang.

BACA: Seorang Mualaf Sanggup Lepaskan Gaji Lima Angka Demi Kerja Dakwah

BACA juga: Fenomena Termakan Cakap ‘Si Buaya’ Semasa Memulakan Bisnes


‘Ikut Dari Lampu Isyarat Lagi’- Wanita Ini Kongsi Detik Cemas Cermin Kereta Dipecahkan Peragut

Kes ragut bukanlah jenayah yang asing dalam negara kita. Malah boleh dikatakan setiap hari ada sahaja kejadian ini dilaporkan di portal-portal berita dan media sosial.

Tetapi berbeza dengan kes ragut yang melibatkan pejalan kaki sebelum ini, wanita ini berkongsi bagaimana dirinya hampir menjadi mangsa ragut dan samun ketika dia sedang memandu kereta.

Kejadian tersebut sebelum ini dikongsikan Atikah Zaini di akaun Twitternya menceritakan dengan lanjut bagaimana dirinya hampir menjadi mangsa dalam kejadian yang berlaku di sekitar kawasan Ampang Point sekitar ibu negara hari ini.

“Hari ini dalam sejarah bergelut dengan dua peragut.

“Alhamdulillah saya dapat tarik bag daripada peragut tu,” kongsinya.

Menceritakan kembali mengenai kejadian itu, Atikah menjelaskan peragut tersebut mengekorinya sejak dari lampu isyarat sebelum Ampang Point lagi.

Dia bagaimanapun pada awalnya beranggapan peragut tersebut hanya memerlukan ruang untuk melepasi keretanya sekaligus memberikan laluan kepada motosikal tersebut.

“Kemudian lampu hijau saya terus masuk kanan kemudian kiri sebab hendak singgah di kedai.

“Tiba-tiba dia hentak tingkap kereta saya banyak kali dan saya tarik beg saya sambil menjerit dengan kuat,”jelasnya.

Tindakan pantasnya itu akhirnya berjaya mengagalkan percubaan peragut tersebut untuk mengambil beg tangan miliknya dalam kejadian tersebut.

Selepas membuat laporan polis berhubung kejadian tersebut, Atikah menjelaskan beliau bukanlah mangsa pertama kejadian ragut di kawasan itu dan beliau sebenarnya merupakan mangsa keempat untuk hari tersebut.

“Polis cakap hari ini ada empat kes ragut yang mana saya adalah mangsa keempat.

“Hati-hati la, kepada mangsa 1,2,3 be strong ok!” tulisnya di Twitter.

Hari ni dalam sejarah bergelut dengan 2 peragut. Alhamdulillah i dapat tarik bag i dari peragut tu 🙏🏻 tapi koyak ye hancur my fav bag 😭 so hati hati la. Anything can happen now. I kena tadi kat area ampang point 4.30pm.. pic.twitter.com/YHiicLgwco

— Atikah Zaini (@atikahhzaini) September 3, 2020

Perkongsian pengalamannya hampir menjadi mangsa ragut itu mula tular di media sosial sejak semalam dan telah dikongsikan kembali hampir 20,000 kali.

Rata-rata netizen yang meninggalkan komen di hantaran tersebut turut mengingatkan kaum wanita di sana supaya lebih berhati-hati agar kejadian sama tidak berulang.

Lihat kembali aksi berani pegawai penguat kuasa yang menghentikan peragut yang tular sebelum ini di pautan di bawah.

Netizen Puas Hati Lihat Aksi Spontan Pegawai PBT ‘Flying Kick’ Peragut

Wan Maimunah Cari Kembali Lelaki Yang Pernah ‘Meragutnya’ 20 Tahun Lalu

Gagal Cubaan Ragut, Netizen Kecam ‘Rider’ Foodpanda Palsu Ini


Ikut Jejak Syarikat Gergasi Lain, Microsoft Dilaporkan Bakal Buang 10,000 Tenaga Kerja

Tahun ini menjadi tahun yang mencabar buat semua syarikat gergasi untuk terus bertahan ekoran krisis ekonomi global. Microsoft merupakan salah satu syarikat yang terkesan teruk dan sudah kedengaran bakal membuang ribuan tenaga pekerja namun dinafikan.

Namun perkara tersebut kini menjadi kenyataan apabila Microsoft sendiri melakukan pengumuman rasmi bahawa mereka melakukan pengurangan 10,000 tenaga kerja. Proses pengurangan tenaga ini akan dilakukan secara berperingkat sehingga suku ketiga tahun 2023.

Menurut CEO, Satya Nadella ini adalah bersamaan dengan 5% jumlah tenaga kerja Microsoft. Pekerja yang dibuang bukan sahaja di Microsoft tetapi juga merangkumi anak syarikat mereka seperti Bathesda dan 343 Studios yang membangunkan permainan video.

Tindakan drastik yang diambil oleh Microsoft adalah kerana permintaan untuk e-dagang yang berkurangan dan persediaan menghadapi kemelesetan ekonomi tahun ini. Tahun lalu fasa pertama pengurangan tenaga kerja hanya melibatkan sekitar 1,000 kakitangan.

Syarikat Microsoft mengakui bahawa mereka tidak boleh mengawal faktor luaran yang mempengaruhi prestasi syarikat itu. Kini mereka hanya mengambil langkah berjaga dengan menggurangkan kos operasi seharian seperti yang dilakukan oleh syarikat-syarikat gergasi yang lain.


Ikut Saranan Peminat, Bintang K-Pop Lepak Mamak Dan Minum Milo Tabur

Acara Good Vibes yang berlangsung pada 23 September dan 24 September lalu telah mendapat sambutan yang hangat daripada rakyat Malaysia. Para pengunjung mula beratur sejak tengahari lagi walaupun acara itu bermula jam 4 petang.

Bagaimanapun, apa yang mencuri tumpuan sepanjang dua hari acara ini berlangsung adalah penampilan bersahaja Jackson Wang, seorang artis K-pop dan ahli kumpulan GOT7. Di dalam salah satu klip berdurasi pendek yang dimuat naik di TikTok, Jackson sempat bertanya kepada penonton di mana mahu mendapatkan makanan yang enak selepas konsert.

“Mamak!,” kata salah seorang penonton kepada Jackson, penonton tersebut malah sempat mengeja ‘M.A.M.A.K’ kepada Jackson. Tidak cukup dengan itu, salah seorang peminat turut kedengaran menjerit kepada Jackson, “Rumah saya!” dan disambut dengan gelak ketawa oleh artis kelahiran Hong Kong tersebut.

A post shared by Jackson Wang (@jacksonwang852g7)

Dalam muat naik terbaharu beliau di laman Instagram, Jackson nampaknya mengikut saranan peminat apabila beliau dilihat berkunjung ke restoran mamak dan menempah minuman milo tabur.

“#Malaysia Terima kasih banyak kerana hadir, saya amat menghargainya.
Masa yang menakjubkan di sana, tempat yang indah, ia akan menjadi sempurna jika anda semua boleh menyertai saya lain kali di Mamak,” katanya pada kapsyen di laman Instagram beliau.

Untuk rekod, Jackson adalah seorang penyanyi kelahiran Hong Kong. Selain menyanyi, beliau juga terlibat dengan bidang penerbitan, pereka dan pengarah. Beliau juga adalah ialah pengasas label rekod Team Wang dan merupakan pengarah kreatif dan pereka utama untuk jenama fesyen Team Wang Design.


10 Aktiviti Yang Kita Buat Setiap Hari Tetapi Haram Di Korea Utara

Sekiranya anda bercadang untuk bercuti di Korea Utara, ada beberapa perkara yang anda harus tidak buat semasa percutian anda – seperti memandu, membuat panggilan telefon dan menyanyi, atau anda mungkin bakal dipenjarakan. Ada 2 perkara di dalam senarai ini sebenarnya memang wajib ditinggalkan oleh umat Islam. Ikuti video di bawah untuk mengetahui 10 perkara harian yang tidak boleh dibuat di Korea Utara.

BACA LAGI: Pandangan Anda Tentang Korea Utara Mungkin Berubah Selepas Melihat Ini

Anda juga boleh membaca Satu Dunia Tidak Percaya Berita Ini Tapi Rakyat Korea Utara Sangat Percaya. Kesian Mereka

LIKE dan FOLLOW Vocket di Facebook serta Instagram